Just a kiss - bizkaie.biz\nZinea IV. urtea // 95. zenbakia\nKen Loach zuzendari ezagunaren ezaugarri nagusia zera da: zinea salaketarako lanabes bihurtzea eta hori ideia guztiz kontrajarrien bitartez azaltzea. Aldarrikapenean oinarrituriko zinea da, efektismo bakoa.\nKasu honetan, zuzendariaren asmoa Pakistango jatorria daukan ikasle gazte batek egiten dauan berbaurrean azaltzen da: beraren eretxiz, personen arteko hartu-emonetan kultur eta erlijino hesiak gainditu behar dira. Filmean musulman baten eta dibortziau barri dan katoliko baten arteko maitasun istorioaren barri emoten da, horrek maitale bien eremu personalei eragiten deutsezan gorabehera gatazkatsuak azalduz.\nEdozelan be, gidoian topiko larregi agiri dira eta era honetako beste film batzuetan mila biderrez entzun doguzan esaldiak. Ganera, pelikulea, oro har, lar eskematikoa da, baina hori be ez da harritzekoa, zuzendariari gustetan jakon biluztasuna kontuan hartzen badogu.\nAzken baten, ezelako apaingarri bako film aldarrikatzailea da, ikus-entzuleak hunkitzeko gauza dana, maitasun eta pasinoaren inguruko istorioa eskaintzen deutselako; dana dala, unekada batzuetan lar astuna eta errepikakorra da. Hori bai, Ken Loach-ek helburua bete egiten dau: erlijinoen tolerantzia eza agirian ipintea eta arrazismoaren nahiz kultur-aniztasunaren ganeko zertzeladak emotea.\n- Herrialdea: Erresuma Batua, Italia, Alemania eta Espainia.\n- Antzezleak: Atta Yakub (Casim Khan), Eva Birthistle (Roisin Hanlon), Ahmed Riaz (Tariq Khan), Shamshad Akhatar (Sadia), Shabana Bakhsh (Tahara), Ghizala Avan (Rukhsana), Gary Lewis (Danny), David McKay (Wee Roddie), Raymond Mearns (Big Roddie).


Sakramentuak: Penitentzia 34. Doctrina. Confesion general (Doctrinas y Sermones III) Añibarro, Pedro Antonio* Bizkaiera Incipit-a: Dagozan leguez judicio bi, bata bacarca, ta bestea guztienzacoa, alan dagoz confesiño era bi: bata bacarra, ta bestea generala edo guztirocoa. Josafaco ybarrean eguin bearcogu gareanoc confesiño generalau; ta agaitic ondo izango da, orain, orduraco eguitea. Onetaraco berba bitan adierazoco deutsuet, norc ta celan eguin beardan confesiño generala. Explicit: ta...\n34. Doctrina. Confesion general (Doctrinas y Sermones III)\nDagozan leguez judicio bi, bata bacarca, ta bestea guztienzacoa, alan dagoz confesiño era bi: bata bacarra, ta bestea generala edo guztirocoa. Josafaco ybarrean eguin bearcogu gareanoc confesiño generalau; ta agaitic ondo izango da, orain, orduraco eguitea. Onetaraco berba bitan adierazoco deutsuet, norc ta celan eguin beardan...\nSignatura: Zarautz. 89/36


Robikast | Robotika Heziketa\nLEGO® Education WeDo™-k era erraz batean, ikasleei LEGO-ren eredu sinple eta desberdinak eraiki eta programatzeko aukera ematen du.\nLEGO® Education-ek, LEGO MINDSTORMS® Education EV3 robotika plataformaren hirugarren ale garatua da, zientzia, teknologia eta matematiken irakaskuntzaren bilakaera dakar.\nBQ, mOway eta Boe bot. Robotika eta elektronika bateratzen direnean.\nRobot talde honen bitartez, elektronikako ezagutzak lantzen dira. Gainera, robotikarekin batera garatuz, programazioa garatzen da ere.\nBQ-ren Printbot Evolution robotaren muntaiaren bitartez, sormena, talde lana, pentsamentu analitikoa, psikomotrizitatea eta 3D diseinua bezalako trebetasunak garatzen dira. Helburua ez da soilik ondo pasatzea, Evolution, ikaskuntza teknologikoaren lehen pausua da.\nBoeBot ezin hobea da robotikaren munduan lehenbiziko aldiz murgiltzen direnentzat, berarekin mikrokontrolagailuen programazioa ezagutzen hasiko gara. 13 urtetik gorakoentzat, 50 ordu ingururako aurreprogramaturiko jarduera eta ekintzekin.\nmOway, oso egokia da programazioan eta robotikan lehen pausoak emateko. Ikasleek, MOway-ari esker, robotak dituen sentsore desberdinak era egoki eta arrakastatsu batean programatzen ikasten dute. Beraz beste batzuen artean hiru hauek ere aproposak dira.\nTxikienek, Boe-Bot-i esker, oso txikitatik robotikaren munduarekin lehen hartu emanetan saia daitezke.\nBee-Bot eta Blue-bot\nLagun berri honekin, etxeko txikienek, robotikaren mundua ezagutu eta miatuko dute. Programatzeko erraza da, txikitatik robotikarekin ikertzeko aukera izango dute.\nBere xumetasunak eta sendotasunak, 3 eta 7 adinen bitarteko haurrentzat.egoki bilakatzen du.\nProgramatzeko erraza da\nAutonomia maila handia da bateriak baititu\nTrukatu eta aldatu daitezken estalki desberdinak dauzka\nTalde lanean gizarte gaitasunak eta hizkuntzari dagozkion gaitasunak beharrezkoak dira; modu honetara ikasleek arrazoitu, argudiatu, azaldu, ulertu, etab. egingo dute. Honen haritik, ikasleei gaitasunak erabili behar izango dituzten egoerak eskainiko dizkiegu, eta antzerki egoera ezberdinetan erabili ahal izateko tresnak ere baliatuko dituzte gure ikasleek, sortutakoari hitza emango diogu.\nProiektua garatzen ari garen bitartean, sortzen diren zailtasunei buruz bakarkako hausnarketa egingo dugu eta jarraitu beharreko bidea finkatzen joango gara. Sortuko denaren inguruan hausnartzeko gunea sortuko dugu eta norberak egindako ekarpen guztiak kontuan izango dira; honi jarraiki, taldearen baitatik jaioko den ideia sortuko dute, guztion artean adostutakoa.\nHainbat konbinazio matematiko erabiliz aparatuak mugitzeko aukera izango dugu. Halaber, curriculumaren zenbait helburu erronka bihurtuko ditugu; eta era berean, buruketa matematikoak ebatziko ditugu xumeetatik hasita eta konplexuenetaraino heltzeko.\nTalde barruan eraikitzeko oinarria da, besteekiko enpatia garatuko dugu, zalantza asko sortzen baitira, eta zalantza horiek argitzeko ideien arrazonamendua erabiliz, azalpen egokiak erabiliko dira. Denon arteko erabakiak akordioz adostuko ditugu eta horrek sorrarazten dizkigun emozioei izena emango diegu. Horretarako entzun, partekatu, konpartitu beharko dugu. Aurreko lan guztiak sortutakoaren inguruan argudiatzeko, aztertzeko eta partekatzeko aukera emango digu, iritzi ezberdinak ikusteko eta horiek defendatzeko ere.\nTelefonoa: 688 637 331\nillustrations by 2020 © Eskubide guztiak gordeta.


Begoñako Ama Birjina eta lamiak AsapalaZer egiten duguNortzuk Gara\tBerriakBerbalagunaElkarteaIrakurlearen TarteaAgendaKontaktuakDokumentuakBerton aldizkariaBakarkaBetikoakBegoñerazBilatuMahats orriakLoturakBeste iturrietako albisteak\tAsapalabarri\nBilbo setiaturik bigarren karlistadan (1874)\tLorea Soldevilla: “Krisi garaian kooperatiba piloa sortu dira”\tZoragarria\tBegoñako ikurren galera\tBihotzean handi, ezpainetan xume\tBegoñako Ama Birjina eta lamiak Berton\t- Begoñeraz\tH.O.-k idatzia\tosteguna, 2011 apirilak 28. 00:00\tEuskal erlijio zaharreko osagai ezagunak dira Mari, lamiak, jentilak, basajaun, sorginak eta gainerakoak. Gerora kristautasuna ailega eta nagusitu zen. Baina sinismen zaharrek iraun egin zuten. Begoña aldean be bai. Iraun egin zuten bai. Ia gaur arte. Euskal Herriko gainerako leku gehienetan bezalaxe, euskal sinismen zaharren transmisioa XX. mendean eten zen. Baina, zorionez, garaiz ibili izan dira ikertzaileak kontakizun horietako batzuk jasotzeko. Esate baterako, Iñaki Gamindek ale polit batzuk argitaratu zituen ‘Bilbotarron euskararen zuzuan’ liburuan. Lamiak, sorginak, igeltxoak (iratxoak)… euskal mitologiako izaki ezagunak gure bazter hauetan ere ei zebiltzan. Lamiak –laminak– esate baterako, Otxarkoagako elizaren azpiko errekan agertzen ei ziren andreak bertara joaten zirenean arropak garbitzen. Horrela gertatu ei jakon, gutxienez, Garate baserriko amamari. Begoñan kontatzen da, diosku Gamindek, ba ze gauez basoan beharrean ibiliz gero, kate zaratak entzuten direla. Sorginak be ez ei ziren apartean bizi. Gamindek batutako testigantzen arabera, “Arbolantxa aldeko Sorginzulo deritzon lekuan biltzen ei ziren Artxandatik baxatzen ziren sorginak”. Begoñako andre-gizon batzuek luzaro bizi izan ziren seme-alabarik eduki barik; halako batean, iratxoek andrea harrapatu eta hainbat egunetan galduta egon ostean, bederatzigarren hilabetean umeaz erditu ei zen iratxoei esker: “Horreik ez euren euki familiarik eta hori joan da botijuagaz, ardautan, Sisironera, eta igeltxoak koxi otzien”. Ama Birjina lamindutaBeste ikertzaile batek, Anuntxi Aranak, euskal sinismen zaharren eta kristautasunaren arteko loturak aztertzerakoan –‘Euskal mitologiaz’ liburuan–, alderdi bi nabarmendu ditu. Alde batetik, kristautasuna nagusitu zen arren, ez zuela erabat ordezkatu edo ezabatu antzinako sinismenen indarra. Bestetik, elkarren arteko eraginak aipatu ditu. Gauza jakina da kristautasunak beretzat hartu zituela aurreko sinismen eta leku sakratu batzuk. Baina, era berean, sinismen zaharrek bere kontakizunetan integratu zituzten Ama Birjina eta demonioa bezalako pertsonaiak. Begoñako Ama Birjina horren adierazle izan daiteke, sinismen zaharren kontakizunetan integraturik gelditu baitzen, sarritan laminen ezaugarriz jantzita. Alde batetik, herri ipuinen arabera, Andra Marik berak nahi zuen lekuan eraikiarazi zuen eliza. Bestetik, Ama Birjina zigortzailea ere bazegoen. Hemen bertan argitaratu genuen lapurraren kontakizuna: bere koroa ostu gura izan zuenean, lehenengo Andra Marik berak oratu zion besotik. Gero, ihesi doala, ahari handi indartsu talde bat, zezenak eta erraldoi batek bidea oztopatu eta azkenean elizako kanpai hotsek salatu zuten bere ezkutalekua. Euskal sinismen zaharretako osagai ezagunak dira horiek. Anuntxi Aranak berak Orozkon entzundako kontakizuna da hurrengoa: Begoñako Ama Birjinak mirari handi bat egin zion baten bati eta hura zapatariarengana joan zen, Andra Marirentzako oparia enkargatzera. Zapatariak galdetu zion zein zen ba mirari handia. Besteak erantzun: “astoaren bastearen tamainakoa”. Eta hori esatean mutu para ei zen. Astoak sabelaren azpian daroa bastea. Eta holangoxe tipoan dauka Ama Birjinak uhala, euki be. Baina ‘astoaren’ esan izanagatik, mututurik laga zuen. Zigortzailearen arketipoa, berriro ere.


55. Heineken Jazzaldiak Katapulta Tour Gipuzkoa 2020 zirkuituko lau talde programatuko ditu zuzenean | Jazzaldia\n55. Heineken Jazzaldiak Katapulta Tour Gipuzkoa 2020 zirkuituko lau talde programatuko ditu zuzenean\nBy jazzaldia 21/02/2020 Berriak\n55. Heineken Jazzaldiak bere programazioan sartuko ditu Katapulta Tour Gipuzkoa 2020 zirkuituko lau talde, zehazki, Matilda, Voodoo Charms, Idoia Asurmendi eta Lemy River.\nLau talde horien programazioa Jazzaldiak tokiko talentuaren alde egiten duen apustuaren parte da. Hala, hainbat bide eskaintzen dira 55. Heineken Jazzaldian –Donostian ospatuko da 2020ko uztailaren 22tik 26ra bitartean– parte hartzeko.\nGipuzkoako Foru Aldundiak, duela urte batzuetatik hona, Katapulta Tour Gipuzkoa zirkuitua mantentzen du, zeinaren xedea Gipuzkoako talentu gazteei bultzada ematea baita musikaren eta arte eszenikoen esparruan, eta Gipuzkoako eszena dinamizatzea, klubei eta antolatzaileei sostengua emanez. Heineken Jazzaldiak lehen unetik kolaboratu du ekimen horretan eta hala jarraitzen du.\nAdibidez, Heineken Jazzaldiak beste hamar emanaldi gordetzen ditu tokiko taldeentzako hautespen-prozesu batean –une honetan abian dagoena– hautatutako taldeentzat, zeina Gipuzkoako Foru Aldundiak ere sostengatzen duen, Katapulta Tour Gipuzkoa 2020 zirkuituaren bitartez.\nGainera, Jazzaldiak bost emanaldi erreserbatuko ditu 2019an diskoa argitaratu duten tokiko artistentzat.\nShare the post "55. Heineken Jazzaldiak Katapulta Tour Gipuzkoa 2020 zirkuituko lau talde programatuko ditu zuzenean"


Bideoa | Manu Imaz (AHT Gelditu): “AHTak, obra amaitu ondoren ere, galera ekonomiko handia dakar” | Geuria\nAHTaren kontako elkarretaratzea egin zuten atzo Basaurin, San Isidro plazaren iturriaren aurrean, ‘Ez behin-behinekoa, ez behin betikoa, AHTrik ez’ lemapean. “Lapatzan behin-behineko geltoki bat eraikitzea zentzurik ez duen azpiegitura bat eraikitzeari erantsitako beste xahutze eta txikizio bat baino ez da, eta, berez, inoiz izan den baliabide-xahuketarik handiena da. Zentzugabekeri hau gelditu behar dugu, zeren, gastatuta dagoenarekin zer egin beste aukerarik ez dagoen arren, lehenbailehen gelditu behar dugu. Ez da lur eremu handiagoa suntsituko eta ez da ere diru gehiago xahutuko. Adituek eurek, ohartarazi dute, obra amaituz gero ere, galera ekonomiko handia dakarrela eta hobe litzatekeela ez irekitzea”, diote AHT Gelditu eta Orain Ardura plataformetako kideek. Bideoan Manu Imaz AHT Gelditu! plataformako kidearen berbak jaso ditugu GEURIAn.\n“Hainbat izan dira AHTa eraikitzeak dakarren xahutzeaz hitz egin dute katedratikoak eta erakundeak. Gaur gaurkoz, Euskal Y-a martxan jartzea suposatzen duenaren erdia ere ez da gastatu. Obra zibila leku batzuetan oso aurreratua dagoen arren, lekurik kritikoenak eta garestienak falta dira. Baita bideak eta katenariak instalatzea ere eta horiek elikatzeko linea elektrikoak eraikitzea”, diote, eta salatu dute AHTaren obrekin jarraitzeko “arrazoi bakarra eraikuntza-enpresa handiak aberastea” dela.\nEra berean, Euskal Y-a eraikitzeko Espainitik bideratuko luketeen aurrekontua ere salatu dute AHTaren kontrako plataformek: “2022ko Estatuko aurrekontu orokorretan EAErako bideratuko ziren 568,8 milioi eurotatik, 336,4 milioi AHTra bideratuko lirateke. Hau da, Madrildik jasoko den guztiaren % 60a Euskal Y-arentzat izango da, ez gizarte premietarako, osasuna, hezkuntza edota pentsioentzako”.\nSailkatuta: Abiadura Handiko Trena, AHT, Bideoa


"Sagarren denbora" - Uribe kosta - Hiruka.eus\nHIRUKA 2020-03-28 15:33\nBerrogeialdia etxean goxo-goxo egoteko, pixkanaka-pixkanaka kultur eskaintza ekarriko dugu webgunera. Oraingoan, Sagarren denbora dokumentala eskainiko dizuegu, Alfonso Etxegarai plentziarra Afrikan deportatuta zegoeneko bizipenak kontatzen dituena.\nKristiane Etxaluz xiberotarra eta Alfonso Etxegarai plentziarra ezohiko bikotea dira. Biak gaztetik lotuak Euskal Herriaren askapenerako borrokari, beren maitasuna sorterritik 7.000 km-tara bizitzera kondenatuta daude, Alfonso Afrikako irla txiki batean baitaukate aspaldi, deportaturik. Baina erbesteak erbeste, Bidasoaren Herrian dauzkate biek begiak eta sagarren denboran bihotzak; oraindik iristear den sagarren denbora emankorrean.


Gizarte Ekonomiako Euskal Behatokia » Ba al zenekien 2018 urtean Gizarte Ekonomiako 191 erakunde berri sortu zirela?\nBa al zenekien 2018 urtean Gizarte Ekonomiako 191 erakunde berri sortu zirela?\nEta gehienak kooperatiba txikiak izan direla, kooperatiba eta lan sozietate mugatuek jarraitzen dietelarik? Eta guztien artean ia 600 bazkide berri metatzen direla? Eta horietatik %65 gizonezkoak direla, eta emakumezkoak %35?\nHauek dira Euskal Autonomia Erkidegoko Kooperatiben eta Lan Sozietateko Erregistroetatik ateratzen diren datu esanguratsuetako batzuk.\nBataz beste, euskal Gizarte Ekonomiako erakunde berri bakoitzak 3 pertsona barneratu ditu aktibitate ekonomikoren batean, zeintzuetatik 2 gizonezkoak diren eta 1 emakumezkoak. Bazkideen datuak gertuagotik aztertuta, ikusten dugu erakunde sortu berri gehienak oso txikiak (2-3 pertsonetakoak sorturiko guztien %78 dira) edo txikiak (4-9 pertsonetakoak: %18) direla, eta oso erakunde gutxi dira 10 bazkide baino gehiagorekin sorturikoak (soilik %4).\nKooperatiben kasuan, soilik sorturiko enpresa guztien %8etan aurkitzen dira bazkide sustatzaileen artean erakunderen bat. Lan Sozietate Mugatuei dagokienez, gehiengoak langile-bazkideak dira (%87), bazkide-kapitalisten aurrean.\nSorturiko enpresen tamaina txikia ezaugarritzen duen beste datu bat hasierako Kapitalean aurkitzen dugu. Izan ere, Gizarte Ekonomiako ekimen guztien ia %40ak 3.000 euro baino gutxiagorekin eman ditu bere lehen pausuak. Beste hainbestek 3.000 eta 10.000 euro arteko hasierako Kapitala izan dute, eta soilik %5ak hasi du bere ibilbidea 25.000 eurotik gorako Kapitalarekin.\nHasierako kapitala (€)\nAmaitzeko, jarduera sektoreari erreparatuz gero, sorturiko erakundeetatik erdia baino gehiago Zerbitzu sektorera bideratua dagoela ikusten da, Eraikuntza sektoreak %38 suposatzen duen bitartean. Industria eta Lehenengo sektorera bideraturiko ekimen ekonomikoak, aldiz, nahiko apalak dira kuantitatiboki, %8 eta %3ak direlarik hurrenez hurren.


Road movie - Karrikiri Euskal Denda\n> Liburuak>Saiakera>Road movie\nEstatu Batuetara joan, han auto bat alokatu eta milaka filmetan ikusiaren ikusiz gure herrikoak balira bezala ezagutzen ditugun errepide eta autobide galduak zeharkatzea proposatu zidaten. Thelma eta Louisena bezalako esperientzia bat bizitzea, road movie baten protagonistak izatea, gure Easy Rider edo Paris-Texas propioa eraikitzea. Baiezkoa eman nuenean banekien zeren bila nindoan, zer topatu nahi nuen paraje urrun haietan, zein zen hartara bultzatzen ninduen indar ezkutua.\nAmeriketako toki urrun haiek guztiak inoiz bisitatu gabea izanagatik ere, apur bat nireak ere bazirela begitantzen zitzaidan. New York, Kalifornia, San Frantzisko, Los Angeles... oroitzapen asko, bizipen ugari iradokitzen zizkidaten izenak ziren, ordura arte Atlantikoa fisikoki zeharkatzeko aukera inoiz ez eduki arren. Nire belaunaldiko asko eta asko bezala, Patti Smith, Velvet Underground edo Johnny Thunders entzuten hezi naiz.\nNire nerabezaroan orduak eta orduak egin ditut New Yorketik zetozen doinuak entzuten. Estatu Batuetako estoldetan filmaturiko hainbat pelikula betirako geratu ziren nire erretinetan itsatsirik hain hunkierrazak garen aro hartan ikusi eta gero. Kerouack, Bukowski, Thompson... oroitzapen bikainak dakarzkidaten izenak dira.


Artigako Ikasgelak bere jarduera didaktikoari ekingo dio berriro, instalazioak berritzeko prozesua amaitu ondoren - Komunikazioa - Bizkaia.eus\n2021(e)ko urriaren 26(a) 12:00\nBerrikuntza horri esker, instalazio horiek egungo errealitate sozial eta teknologikora egokitu ahal izan dira, baina zentroaren ohiko funtzionamenduaren funtsa errespetatuz; izan ere, lanen helburua erabiltzaileen esperientzia maximizatzea da, ingurumen-hezkuntzan erreferente bihurtu duen dinamikari uko egin gabe (7.000 bisita inguru ikasturte bakoitzean). Dauden espazioak mantendu egin dira, baina funtzionaltasun eta estetika berriak emanez; ikus-entzunezko material berriak sortu dira hezitzaile taldearen azalpenei laguntzeko, eta hondakinen kudeaketarekin lotutako hiru bideo-joko: bi arkate eta hirugarren bat, non erabiltzaileak asmatu behar duen birziklatzeko zein edukiontzitan bota behar diren hondakin batzuk. Instalazioak berritzearekin batera, bi bisita birtual sortzeko lan egin da (gidatua eta autogidatua), jasotzen den zentroa ezagutzeko eta ahalik eta pertsona gehienengana iristeko eskaera kopuru handiari erantzuteko. Signus, Rafrinor, Koopera, Indumetal. Ecovidrio, Trienekens, Enviser, Cepsa, Valoriza, Zabalgarbi, UTE Artigas, EEE, Eroski eta Sigaus enpresek zentro horren funtzionamendua babesten dute. Zentro hori Garbiker eta Ecoembesek kofinantzatzen dute, eta helburua da Bizkaian sortutako hondakinak prebenitzeko, berrerabiltzeko eta birziklatzeko prozesu guztien inguruan herritarrak sentsibilizatzea eta informatzea.\nBizkaiko Hondakinei buruzko Ingurumen Hezkuntzako Zentroak (Artigako Ikasgela) bere ateak ireki ditu azpiegiturak, bertan erabiltzen diren teknologiak, euskarri-elementuak eta bertan lantzen diren edukiak berritzeko eta egokitzeko lanak amaitu ondoren. Berrikuntza-prozesu horri esker, instalazio horiek egungo errealitate sozial eta teknologikora egokitu ahal izan dira, zentroaren ohiko funtzionamenduaren funtsa errespetatuz. Izan ere, lan horien helburua erabiltzaileen esperientzia maximizatzea izan da, gure lurraldean ingurumen-hezkuntzan erreferente bihurtu duen dinamikari uko egin gabe, ikasturte bakoitzean 7.000 bisita inguru izan baititu. Bizkaiko Foru Aldundiko Iraunkortasuna eta Ingurune Naturala Zaintzeko Sailaren menpeko Garbiker foru sozietate publikoak 468.778 euro inbertitu ditu hobekuntza horietan.\nArtigako Gela berritzeko, ikasgela osatzen duten espazio fisikoak eta bertan erabiltzen diren ekipamenduak eta teknologia hartu dira kontuan. Instalazioei dagokienez, dauden espazioak mantendu dira, baina funtzionaltasun eta estetika berria eman zaie. Horrela, ikasgelako ibilbidea erabilera anitzeko gelan hasten da, zentroa bisitatzen duten pertsonei harrera egiteko eta hondakinen kudeaketari buruzko lehen azalpenak emateko balio duen espazio berrituan. Areto hori berritu egin da, eta azalpen horretan laguntzen duten proiektore bat eta soinu-sistema bat jarri zaizkio, bertan egin daitezkeen jardueren sorta handitzeko.\nGauza bera gertatzen da bigarren eremuarekin, hau da, Bizkaiko hondakinen kudeaketa ezagutzera ematearekin, beste erabilera batzuetarako erabil daitekeen erabilera anitzeko espazio bihurtu baita.\nAreto honek pantaila handi bat du, eta bertan zentro horretarako propio sortutako ikus-entzunezko materiala proiektatzen da, Bizkaiko Foru Aldundiak hondakinak kudeatzeko erabiltzen dituen azpiegitura guztiak ezagutzera emateko. Bideo horien bi bertsio daude, bata haurrei zuzendua eta bestea helduei zuzendua. Eta bertsio horietako bakoitza gaztelaniaz eta euskaraz grabatuta dago.\nGainera, gune horretan bertan toki bat prestatu da foru erakundeak garatzen dituen sentsibilizazio kanpainak erakusteko.\nHirugarren eremuan birziklatzearekin lotutako gaiak jorratzen dira, eta hiru zilindro handitan banatzen dira. Zilindro horietan etxeetan sortzen diren hondakinen bilketari eta tratamenduari buruzko informazioa ematen da: lehenengoan, egunero sortzen diren hondakinak aztertzen dira (hala nola ontziak, hondakin organikoak, papera...); bigarrenean, noizean behin sortzen diren hondakinak (fluoreszenteak, pilak, etxeko olioa...) eta, hirugarrenean, berriz, maiztasun txikiagoko hondakinak (etxeko hondakinak). Zilindro horien atzealdean, zentroko erabiltzaileei birziklatutako hondakinak erabiliz fabrikatu daitezkeen objektuak daude erakusgai.\nEspazio eta ekipamendu horiek hiru elementu digitalekin osatzen dira, hondakinen kudeaketarekin lotutako hiru bideojokorekin: bi arkate (bideo-joko klasikoak, jolas-makinetarako diseinatutakoak gogorarazten dituztenak) eta hirugarren bat, non erabiltzaileak asmatu behar duen zer birziklatze-edukiontzitan bota behar diren hondakin batzuk. Lehen bi bideo-jokoak, gainera, Androiden Play Store-n eta IOSen App Store-n deskarga daitezke, "Garbiker Arcade Mission" izena duen aplikazio bakarrean.\nZentroaren kanpoaldean dagoen simulagailu zaharra proiekzio-gela txiki bihurtu da. Bertan birziklatzearen garrantziari buruzko film bat emititzen da eta ekonomia zirkularraren oinarriei balioa ematen zaie.\nKanpoaldean ere gune estali bat ezarri da, ekonomia zirkularra ardatz duen horma-irudi batez apaindutako atsedenleku bat.\nArtigako gelako espazio fisikoak eta edukiak berritzearekin batera, ikasgelako bisita fisikoen alternatiba bat garatu da. Pandemiaren aurretik ere ildo horretan ari ziren lanean, zentro horrek zituen bisita-eskaerei erantzuteko beharragatik, aurrez aurreko arretarako gaitasuna behin eta berriz gainditzen baitzuen. COVID iritsi zenean, premia hori nabarmenagoa egin zen, eta, horrela, berriztatze-prozesu osoa baliatu zen zentroaren birtualizazioari ekiteko eta komunikazio-tresna eta sentsibilizazio-tresna alternatiboak izateko, zentroaren jarduerarekin jarraitu ahal izateko, aurrez aurreko bisitarik egin behar izan gabe.\nBirsortze birtual hori bi motatakoa da:\nBisita birtual autogidatua; erabiltzaileak modu autonomoan nabiga dezake zentroko espazioetan eta edukiak eskura ditzake.\nZentroko langileen bisita gidatua. Modalitate horretan, begiraleek modu telematikoan egingo dute ikasgela bisitatzeko aukera, zentroan bertan egingo litzatekeenaren baliokidea. Bisita birtual gidatu hori aurrez aurreko bisita gidatu bat hitzartzeko erabiltzen den prozedura berari jarraituz eskatu behar da.\nBi kasuetan, Garbikerren webgunetik sar daiteke bisita horietara (www.Garbiker.eus, Artigako Ikasgelari dagokion Ingurumen Hezkuntzaren atalean). Bisita autogidatua, gainera, Play Store-n eta App Store-n dago eskuragarri, «Artiga Birtuala» izena eta guzti.\nBizkaiko Hondakinei buruzko Ingurumen Hezkuntzako Zentroaren helburua da Bizkaian sortutako hondakinak prebenitzeko, berrerabiltzeko eta birziklatzeko prozesu guztien inguruan herritarrak sentsibilizatzea eta informatzea, batez ere gazteenak. Bertan kontsumo arduratsuaren moduei buruz lan egiten da, sortzen ditugun hondakinen ingurumen-inpaktuari buruz sentsibilizatzen da eta jarreren eta portaeren aldaketaren beharraz hausnartzen da.\nZentro hori erreferente bihurtu da gure lurraldean ingurumen-hezkuntzan, 2018/2019 ikasturtean zehar, azken ikasturtean, 6.536 pertsonaren bisita jaso izanak erakusten duen bezala, ikasle eta elkarteen 199 taldetan banatuta daude. 2004an martxan jarri zenetik (hasiera batean, zentroa Bilboko Udalaren esku egon zen, eta hark Garbikerri utzi zion 2016an) 64.988 pertsona igaro dira bertako instalazioetatik.\nZentro honetan garatutako hezkuntza-programa Bizkaiko hiri-hondakinen kudeaketari buruzko Komunikazioko Plan Globalaren barruan dago. Plan hori herritarrei oro har eta ikasleei bereziki gure lurraldeko hondakinen kudeaketarako azpiegiturak ezagutarazteko beharraren ondorioz sortu zen.\nGarbikerrek eta Ecoembesek batera finantzatzen duten Bizkaiko Hondakinei buruzko Ingurumen Hezkuntzako Zentroak 14 erakunderen laguntza du, beren jarduera ere posible egiten dutenak: Signus, Rafinor, Koopera, Indumetal, Ecovidrio, Trienekens, Enviser, Cepsa, Valoriza, Zabalgarbi, UTE Artigas, EEE, Eroski eta Sigaus.\nAmaia Antxustegi (mp3 764 KB)


Naval «muturrera» eramatea egotzi die langile batzordeak bankuei | Ekonomia | Berria\nNaval «muturrera» eramatea egotzi die langile batzordeak bankuei\nEusko Jaurlaritzari eskatu dio bitarteko izateko Van Oord armadorearen eta bankuen artean, draga baten finantzaketari bide emateko\nSestaoko Navaleko langile bat, ontziolan egindako protesta baten ostean. ARITZ LOIOLA / ARGAZKI PRESS\nNavalen geroa baldintzatuko duen operazio finantzarioaren labirintoan ez da irteera ikusten oraingoz. Bankuek Van Oord armadoren herbeheretarrarentzako den dragaren finantzaketa negoziatzeko ardura hartu zuten aurreko asteetan, Navali oxigenoa emango liokeen operazio konplexu baten oinarrizko ekarpen gisa. Baina langile batzordeak ez du ikusten negoziazio hori aurrera egiten ari denik, eta entitate finantzarioei kargu hartu zieten, atzo. «Naval muturreko egoera batera eramaten ari dira», esan zuen langile batzordeak; «arriskuan jartzen ari dira Navalen geroa». Hala, Espainiako Gobernuaren eta Eusko Jaurlaritzaren bitartekaritza eskatu zuten.\nItxura batean Van Oord armadoaren eta bankuen arteko negoziazioak ez doaz bide onetik, eta harremana gaiztotzen ari da, nahiz eta ez diren hautsi. Armadoreak uko egin zion dragaren kontratuari orain aste batzuk, nahiz eta ontziolaren atzerapenek horretarako eskubidea ematen zioten. Bermea aseguratzen zuten bankuek 42 milioi euro itzuli behar zizkioten, eta eraikitako dragaren kroskoaren jabe egin. Hortik abiatuta, armadoreak berriro draga erosteko negoziazioak egingo zituen bankukekin. Kontua da bankuak ez daudela prest bermeak gauzatzeko, eta legearen zirrikituen bila hasi direla 42 milioi euro horiek ez pagatzeko; kopuru hori da burutu gabe dagoen ontzian egindako inbertsioa. Armadoreak bankuei egindako eskaintza «urria» litzateke, eta horregatik erabaki ei dute bankuek bermeak ez ordaintzea.\nKopuru bat adostu behar\nArmadorea eta bankuak ados jarriko lituzkeen kopuru bat bilatzeko helburuarekin jarraitzen dute Navalen. Kopuru bat adostuko balitz, bermeak gauzatuko lirateke, eta Navalek Rotterdamgo armadorearekin negoziatzen jarraituko luke dragaren eraikuntza Sestaoko nasetan burutu dadin. Navalek behar-beharrezkoa du draga hori, ontziola «muturreko egoeran» dagoelako, batzordeak dioenez. «Orain arte, pazientzia arduratsu bat izan dugu, negoziazioa lasaitasunez egin dadin, baina pazientzia hori agortzen ari da Navalen bukaera gerturatzen ari delako», esan du langile batzordeak. Harentzat, bankuen esku dago «ontziolaren geroa», eta Arantxa Tapia Jaurlaritzako Ekonomiaren Garapeneko sailburuarekin batzarra eskatu du. Lakuak bitartekari lana egin dezan nahi dute Sestaoko ontziolako beharginek.\n'Bunker Breeze' ontzi berriaren amabitxi ekitaldia


Potato taldearen azken kontzertuko kartela aurkitu dute Gasteizko Gaztetxeko obra-hondakinetan - halabedi\nPotato taldearen azken kontzertuko kartela aurkitu dute Gasteizko Gaztetxeko obra-hondakinetan\nAraba Tomorrow | Aza 6, 2017\nGaztetxea obretan dago. Hurrengo hilabeteak obretan emango dituzte eta hankaz gora jarriko dute Muinoko Etxea. Eszenatokia atondu, komunak garbitu -hau ezin dugu konfirmatu-, teilatua aldatu… Hori dela eta, obra-hondakin ugari sortzen ari dira egunez egun.\nTeilatuak urte asko daramatza bere horretan, beraz, beste garai batzuetako altxorrak topatu dituzte. Haietako bat, Araba Tomorrowk jakin duenez, “Potato. Azken Kontzertua” jartzen duen kartela.\nHau topatu bezain laster, antropologia talde batekin jarri ziren harremanetan Gaztetxeko asanbladako kideak. Zoritxarrez, oraindik ez dute erantzunik jaso. “Azken Kontzertua jartzeak ez digu pista handirik ematen. Ez dakigu 1996koa, 2004koa edo 2015ekoa den kartela”, esan du Paco Etxebarriaren bilobak.


ARANTZAK, LARROSAK, BIZITZA\nEratsun, 2006ko apirilaren 3an\nBizitzan larrosak garrantzitsuak dira, baina askotan ahazten zaigu larrosek bereak dituztela arantzak eta ezinbestekoak direla...\nBizitzak baditu bide asko bideeetan badaude larrosak larrosek badituzte alde onak alde onek ematen digute alaitasuna alaitasunak pizten digu bihotza bihotza da izatearen arima arima da gure izatea gure izate honetan dira garrantzitsuak\nlarrosek badituzte ere arantzak\narantzak dira mingarriak\nmingarriak dira gure minak\nminak, berriz, bizitzan beharrezkoak.\nLarrosak arantzak dituen moduan bizitzak ere noizbehinka trabak jartzen dizkigu eta guk munduko pertsonarik zoritxarrekoenatzat, zorigaiztokoenatzat daukagu geure burua, eta gure autoestima hankazpira jaisten da, ispilura begiratu eta munduko pertsonarik itsusienatzat daukagu geure burua eta egin nahi dugun zerbaiten aurrean gaudenean ez gara gai sentitzen. Geure ilusioei eta ametsei harresi bat jartzen diegularik, gizartea gure aurka bailegoen, aurka daukaguna geure segurtasun eza bakarrik denean.\nErlazioetan, berriz, gu geure buruarekin gaizki bagaude, nola egongo gara, bada, ongi ondokoekin? Badakit, ni, azkenaldian, arraro xamar nabilela eta nire portaera dela, eta bion arteko laguntasun honen erdian eroritako harritzar bat besterik ezin dela ikusi. Elkarrekin egindako bidea oztopatua geratu da. Ni burugogorra eta zu ere bai. Ni jo eta ke nirearekin eta zu, berriz, etengabean zurearekin.\nBegira, hotzean begiratuta, ordea, ez dut uste tontakeria honengatik gure arteko laguntasun polit hau galtzerik merezi duenik. Begira, bizitza errusiar mendiaren antzekoa da, batzuetan oso ongi gaude eta goruntz goaz. Ondoren arazoak sortzen dira eta beheruntz goaz lurra joko dugun ustez, kobazulo ilun eta beldurgarri horretatik inoiz aterako ez garela pentsatuz, baina hau horrela da zuretzat, niretzat, guztiontzat... eta eskerrak horrela den. Pentsa beti zoriontsu\nizango bagina, ez litzateke aspergarria izanen?\nBeno, erlazioetan eta gure elkarbizitzan ere hau gertatzen da, batzuetan izugarri ongi gaude elkarrekin eta beste batzuetan ez gaude ongi, ez dugu elkarrekin egon nahi. Baina ez al zaizu iruditzen honek geure burua ezagutu eta batak bestea gehiago ezagutzeko aukera ematen digula?\nEz al duzu uste osasungarriak direla krisiak gure laguntasuna sustatu eta indartzeko?\nBeno, bada, nik horrela dela uste dut eta, gainera, uste dut gauzak hitz egin behar direla. Zurekin geratu nahiko nuke honi buruz lasai hitz egin eta gauzak konpontzeko. Zer diozu? Dei iezadazu eta hitz egingo dugu, badakizu,\nlarrosek badituzte alde onak\nbaina bitzitzan beharrezkoak.


Prepara tu maleta para un destino al sol - Doan !\nPrestatu zeure maleta opor eguzkitsuetarako! - DOAN!\nOporrak beti esperientzia hunkigarriak dira eta gitxien gustoko doguna,maleta prestatzea da. Joango garan lekua, bidaiaren iraunpena, klima eta burutuko dozuezan jarduerak argi badekozuez, dibertigarria izango da.\nTenerife hegoaldean 10 egun igarotzeko look batzuk aurkezten\ndeutsuedaz, eguzkia hartzeko, paseatzeko, uretako jardueraren bat\negiteko eta irlaren iparraldean egindako irtenaldiren batean gozatzeko.\nKontseilu onena oinarrizkoak eroatea da, behin baino gehiagotan\nerabili daitekezanak beste janzki batzuekin konbinatu daitekezanak.\nOsagarriek egoera desberdinetarako lookak lortzen lagunduko\nJake bakeroa, soineko bat, bakero bat, praka labur bat, gona bat, 4\nkamiseta, pareo bat eta bikini.\nJanzteko zapata pare bat eta sandalia batzuk. Guztirako balio dauan\npoltsa eta pixkat jantziagoa dan beste bat, kapela bat, foulard bat, 2\nlepoko eta eguzkitako betaurreko batzuk.\nGoiko janzkiak bekoekaz konbinaturik, 12 look ezberdin lortzen doguz,\neta beste bi look soineko beltzagaz. Osogarriek lookaren estiloa\nJake bakero bat, 2 praka luze eta 2 praka labur, 2 bainujantzi eta 6\nZapatila batzuk eta txankleta batzuk, 2 foulard, 2 poltsa, gerriko bat,\nkapela bat eta eguzkitako betaurreko batzuk.\n4 prakak 6 kamisetekin konbinatuz gero, 24 look ezbardin lortu geinkez. Ezarritako opor planerako 10 look proposatzen deutsuedaz.\nEspero dot erabilgarriak izan daitezan aipatutako proposamenak, edozein zalantzatarako itzi ezazue zeuon iruzkina neure blogan.\nBeherapenetan gabilz eta merkeago erosteak beharrezkoak ez diran gauzak erostera bultzatzen gaitu, hau saihesteko aholku batz... (gehiago irakurri)\nZure bainujantzia aukeratu ezazu zeure itxura kontuan hartuz\nUda heltzear dago beraz bikinia edo bainujantzia aukeratu behar da. Bakoitzaren silueta kontuan hartuta, ezaugarri batzuk sus... (gehiago irakurri)\n2016ko udaberri-udako joerak\nJoera barriak badagoz erakusleihoetan. Pantone Institutuko SS16ko modazko koloreak aurkeztuko deutsuedaz, diseinatzaileek kol... (gehiago irakurri)\nUdaberriko eta Udako joerak\n2014ko udaberrirako eta udarako joera interesgarrienen barri emongo deutsuet. (gehiago irakurri)\nUdaberria heldu da, goizean hotz egiten dau, hala ere, eguerdian tenperatura igotzen da, horrexegaitik, egunero zalantza bard... (gehiago irakurri)


Mintzalagun programan izena emateko epea zabalik dago - Aia orio - Karkara.eus\nKarkara 2019-10-29 12:30\nMintzalagunak astean behin juntatzen dira, talde txikitan, ordu betez euskaraz hitz egiteko.\nMintzalagun programak euskaraz hitz egiteko aukera ematen die euskara-ikasleei, eta beren maila hobetu nahi dutenei, euskaldun zaharrekin harremanetan jarrita. Talde txikitan juntatzen dira astean behin, ordu betez, euskaraz hitz eginez kafe bat hartzeko edota paseatzeko.\nUrola Kostako Udal Elkarteak kudeatzen du Mintzalagun programa, eta AEK-k bideratzen du Zumaia, Getaria, Zarautz, Aia eta Orion. Hala, ekimenean parte hartzeko epea zabalik dela jakinarazi dute antolatzaileek. "Euskaraz egiteko bultzadatxo bat behar baduzu edo inguruan praktikatzeko inor ez baduzu, joan Orioko euskaltegira eta eman izena Mintzalagun programan", dei egin dute.\nHorrez gain, programak bere funtzioa bete dezan, euskaldun zaharrek izena ematea ere ezinbestekoa dela gogorarazi dute. "Euskaraz ondo egiten baduzu, eta hizkuntza praktikatu nahi dutenei lagundu nahi badiezu ere eman dezakezu izena. Astean ordubete gorde beharko duzu horretarako, besterik ez, eta horretan aritu direnen esanetan, erraza eta atsegina da".\nPrograma guztiz doakoa da, eta izena eman nahi dutenek, hiru bide hauetako bat erabili dezakete: urolakosta@aek.eus helbidera idatzi, 625 485 215 telefonora deitu edo Orioko euskaltegian Mintzalagun programaz galdetu.


Ohiko galderak Identifikazio zenbakia: 900001617\n(+) Eskuraketaren zenbateko erreala (edo balioa, Ondorengotza eta Dohaintzen gaineko Zergaren ondorioetarako, dohaintzaz edo jaraunspenez eskuratu baziren).\n(+) Eskuraketaren berezko gastuak eta zergak (interesak izan ezik), eskuratzaileak ordainduak.\n(+) Inbertsioak eta hobekuntzak eskuratutako ondasunetan.\n(-) Amortizazioak (batera errentatutako higiezinak eta lagatako ondasun higikorrak).\nOndare osagaiak eskualdatzen direnean, beraien eskuraketa balioa gutxituko da, bidezko denean, zergen ikuspegitik ken litezkeen amortizazioen zenbatekoan, eta beti zenbatuko da gutxieneko amortizazioa, amortizazio hori gastutzat jotzen den kontuan hartzeke.\nOndorio horietarako, gutxieneko amortizaziotzat kopuru hau hartuko da: ondare elementuari Sozietateen gaineko Zergari buruzko arautegian aipatutako gehieneko epealdiari dagokion ehunekoa (edo ehuneko finkoa, kasuan kasukoa) aplikatzearen emaitzako kopurua.\nOndare osagaiak eskualdatzen badira Zergari buruzko Foru Arauaren 26. artikuluak 2014/01/1etik aurrera PFEZ 13/2013 Foru Arauaren 47 art.aipatzen duen jaregitea gertatu eta gero, orduan osagai horien eskuraketa balioa eguneratuko da, zelan eta jaregite horren datari dagokion eguneratze koefizientea ezarriaz.\nOndarearen galera-irabazien zenbatekoa zehazten denean Zergari buruzko 6/2006 Foru Arauaren 49. artikuluan (2014/01/1etik aurrera PFEZ 13/2013 Foru Arauaren 47 artikulua) ezarritako balorazio arau bereziak ezarriaz, orduan eguneratze koefizienteak ezarriko dira, foru arau horren 47. artikuluan (2014/01/1etik aurrera PFEZ 13/2013 Foru Arauaren 45 artikulua) ezarritakoaren arabera, eta eskuraketa balioa kalkulatzeko kontuan hartu behar diren zenbateko positibo eta negatiboak gertatzen diren urteei dagozkielarik.


Baskegur – BASKEGURREK PINUEN AZIKULEN MARREN GAIXOTASUNA, ADMINISTRAZIOEN KONPROMISOAREKIN BATERA BEHARREZKO NEURRIAK HARTUTA KONTROLA DAITEKEELA USTE DU\nBilbon, 2018ko irailaren 13an. Pinu radiaten osasunak hobera egin dezake, berehala sektoreak eskuduntza duten administrazio publikoei eskatzen dizkion neurriak hartuz gero. Baskegur, Euskadiko egurraren elkarteak –euskal basogintza-egurgintza osoa ordezkatzen duen hori, onddoen hedapena geldi daitekeela uste du, beti ere esku-hartze egokiak betez, hala nola, ingurune-eraginak ez dituzten eta ingurunea errespetatzen duten munduko beste toki batzuetan gertatzen den bezala.\nTratamenduak eta prebentziorako beste neurri batzuk\nSektore osoak bere kezka agertu du gaixotasunak aurrera egitearekin. Nabaria izan da bereziki uda partean pinudiek hartu duten kolore gorrixkagatik. Baldintza klimatiko aldakorrek, inguru bero eta hezeekin, mundu mailan pertsona eta merkantzien mugimenduen areagotzearekin eta gaixotasunen beraien eboluzioaren faktore endogenoekin, onddo-eraginak geroz eta ugariagoak izan dira pinu radiatan eta gainontzeko espezietan.\nAzikulen marrei min egiten dion gaixoa, zuhaitz asko duten haran edo mendi barruetan batik bate maten zen orain dela hamar bat urte, ingurumen-hezetasun handiekin erlazionatutako tokietan, hain justu. Egun, gaixotasunaren gogortasunak gora egin du lur-eremu zabaletan eta urtetik urtera sintomak larriagoak dira.\nGaixotasunaren barreiaketak aurrera egin arren, Baskegurrek egoerari aurre egiteko aukerak egon badaudela adierazi du. Esaterako, Elikagai-produktuen eta nekazaritza- ekologikoko produktuen laboreetan erabiltzen diren tratamendu fitosanitarioak, bioestimulatzaileak deiturikoak, basogintzako ohitura onak, edo espezie iraunkor alternatiboen ikerkuntza, baita radiata iraunkor landareak ere.\nBaskegurrek irtenbideak badirela berresten du eta oraindik ere garaiz gabiltzala irtenbide horiek ezartzeko, beti ere dagozkion baso-administrazioen babes sendoaren laguntzarekin, egoera kontrolatze aldera, zentro teknologikoekin batera lan eginda, eta etorkizuneko ekonomikoaren oinarria izango diren basoen osasuna zainduta.\nEuskadi baso herria da, bere azaleraren %55 zuhaiztiek osatzen dute. Baskegurrek Euskadin gehien dagoen lehengai natural eta berriztagarria kolokan dagoena nabarmendu du. Karbono-aztarna murrizteko funtsezko lehengaia eta petrolioaren deribatuak ordezkatzeko gai dena.\nBaskegurrek berak, Batzar Nagusietako eta Eusko Legebiltzarreko alderdi politiko guztiei, neurriak hartzeko beharra helaraziko die, beti ere basoetako osasuna berreskuratzeko asmoz, euskal zentro teknologikoetan aztertutako soluzioak eta aipatutako tratamenduen inguruan nazioarteko adituen aholkularitza azalduz. Baskegurrek, egungo egoera helburu partidistekin erabil ez dadila erregutzen du.\nEuskadiko Egurraren Elkartea eragile publiko eta pribatuekin modu aktiboan lanean dihardu, baso-osasuna hobetze aldera. Ildo honetan, espezie iraunkorrenen ikerkuntza sustatzeko baliabideak areagotzen jarraitu behar dela uste du, bide batez, Klima- Aldaketaren eraginak murrizten lagunduko duten irtenbideak aurkitzeko.


Amosen Profecia 8 BHNT - Navarro-Labourdin Euskara\nAmosen Profecia 8 Navarro-Labourdin Euskara (BHNT)\n1. Hau erakutsi çarotan Jaunac: eta hara fruitu maco bat.\n2. Eta erran çarotan: Cer ikusten duçu, Amos? Eta ihardetsi nuen: Fruitu maco bat. Eta Jaunac erran çarotan: Israelgo ene populuaren gainera heldu da akabança; ez natzaio barkatzen guehiago harico.\n3. Eta egun hartan temploco atheetaco erroac carrancaz harico dire, dio Jainco Jaunac; asco hilen dire, eta ixiltasuna arthiquia içanen da toqui gucietara.\n4. Hau adi çaçue, erromesaren leherçaileac, lurreco beharra abiarazten duçuenac,\n5. Dioçuelaric: Noiz iraganen da hilabethea, eta salduco ditugu gure salgueiac? Noiz goanen larumbata, eta atheratuco ditugu oguiac; ttipituco dugu neurria, handituco sicloaren phisua, eta erabilico balança aiçunac,\n6. Diruaren bidez jabe gaitecen beharrez, eta oinetaco truc erromesez, eta sal diotzoguten ogui-aphainquinac?\n7. Jaunac cin eguin du Jacoben hampurusqueriaren contra: Ala! ez ditudala azqueneraino ahanciren horien eguitate guciac.\n8. Horren ondotic, lurra ez othe da gainazpicatuco? Nigarretan egonen dire hor daudecenac oro; iganen dire hala-nola hibai bat gucia; eta iraiciac içanen dire, eta urthuco dire Eguiptoco hibaia beçala.\n9. Eta egun hartan guerthaturen da, dio Jainco Jaunac, iguzquia etzanen dela egüerdi bethean, eta egun-argui delaric ilhuntaraciren dudala lurra.\n10. Eta çuen besta-buruac aldaturen ditut deithoretara, eta çuen cantica guciac kexuetara; çakua ekarriren dut çuen bizcarretara eta karçoiltasuna buru gucien gainera; eta lurra eçarriren dut, bere haur bakarraz nigarrez dagoen ama bat iduri, eta haren azquen orduac emanen ditut karmindurazco egun bat beçala.\n11. Huna heldu direla egunac, dio Jaunac, eta gosetea bidaliren dut lurrera, ez oguizco gosetea, ez-eta ur-egarria, bainan-bai Jaunaren hitzaren ençutecoa.\n12. Eta asaldutan içanen dire itsaso batetic bercera eta ipharretic iguzqui-aldera; inguruca ibiliren dire Jaunaren hitzaren bilha, eta aurkituren ez dute.\n13. Egun hartan, egarriac ahituric erorico dire nescatcha ederrac eta guiçon-gazteac ere,\n14. Ceinec Samariaco bekatuaz cin eguiten baitute, eta erraten: Dan, ala hire Jaincoa! eta, ala Bersabeeco bidea! Eta erorico dire, eta ez dire guehiago jaiquico.\n‹ Amosen Profecia 7\nAmosen Profecia 9 ›\nAmosen Profecia 8


Sopelako Udala - Covid-19aren hedapena geldiarazteko Eusko Jaurlaritzaren neurri berriak\nEuskadiko Babes Zibileko Planaren (LABI) zuzendari bakar gisa Lehendakariari laguntzen dion Aholku Batzordearen lehen bileraren ostean, Arantxa Tapia, Nekane Murga eta Cristina Uriarte sailburuek agerraldia egin dute, Eusko Jaurlaritzak 19. Kobidaren hedapena geldiarazteko hartutako neurri berriak azaltzeko.\nLABIren bileran hartutako azpimarratzeko neurri berriak, indarrean dagoen araudia aldatzea dakartenak hauek dira:\nBilera eta pertsonen topaketak\nBide publikoan eta ostalaritza eta gastronomia eta aisialdiko establezimenduetan (tabernetan, jatetxeetan eta txokoetan) gehienez ere 10 laguneko taldeak mugatzea.\nPertsonen topaketa kultu-aretoetan\nHalaber, 30 laguni mugatutako beilatoki eta ehorzketetan ere izango du eragina pertsonen topaketak, espazio ireki zein itxietan eta ehorzketa-segizioetan.\nZentro soziosanitarioak. Adinekoak eta desgaitasuna duten pertsonak\nEguneko zentroetako eta egoitzetako murrizketak, Foru Aldundiek eta Eusko Jaurlaritzako Osasun sailak adostutakoak. Gutxienez:\nNahitaezko PCR froga egoiliar berri guztiei eta zentro soziosanitarioetan oporretatik lanera bueltatzen diren langile guztiei, gehienez 72 ordu lehenago.\nBisitak pertsona bakar batekoak izango dira eta gehienez ordubetekoak eta egunean behin. Neurri horiek salbuetsi ahal izango dira bizitzaren amaierako prozesuan.\nEgoiliarren irteerak ahalik eta gehien mugatzea.\nTabernak, jatetxeak eta txokoak:\nBarruko zein kanpoko kontsumoa: gehienez 10 pertsona mahai edo mahai multzo bakoitzeko, beti eserita, mahai bateko bezeroaren eta hurrengoaren artean 1,5 m-ko distantzia mantenduz.\nBarrako zerbitzua: egotea eta kontsumitzea baimenduta dago, betiere pertsonak eserita badaude eta pertsonen arteko segurtasun-tartea mantentzen badute.\n01:00etan ixteko ordutegia. Ezin izango da bezerorik sartu eta ezin izango da kontsumiziorik eman 00:00etatik aurrera.\nGune komunak hoteletan eta turismo-ostatuetan\nBuffetak eta cocktailak, 10 pertsonako taldeetan eta eserita.\nAnimazio-, kirol- eta talde-jarduerak, gehienez 10 pertsonako taldeetan.\nDiskotekak, dantza-aretoak, pubak eta III. eta IV. taldeetan sailkatutako establezimendu guztiak erabat ixtea, Jendaurreko Ikuskizunen eta Jolas Jardueren Legea garatzeko Erregelamendua onartzen duen otsailaren 5eko 17/2019 Dekretuaren arabera.\nGarraio publikoa taberna, jatetxe, txoko eta joko-lokaletako jardueraren ordu berean amaituko da, hau da, 01:00etan.\nLonjak eta lokalak\nLonjetan eta antzeko ezaugarriak dituen edozein lokaletan jarduera oro debekatzea.\nFederatu gabeko jarduera fisikoa eta kirol-jarduera, aire zabalean, bakarka edo taldeka egin ahal izango da, kontaktu fisikorik gabe eta gehienez 10 pertsonako taldeetan.\nTurismo aktiboko eta naturako jarduerak gehienez 10 pertsonako taldeetan egin ahal izango dira.\nAisialdi-zentroetan eta akuarioetan gehienez 10 laguneko taldeko bisitak\nBotiloia egiteko berariazko debekua.\nIgerileku publiko edo pribatuetako edukiera % 60ra murrizten da, eta 3 ordutik gorako egonaldiak debekatzen dira.\nTabako-kontsumoa eta antzekoak\nDebekatuta dago eremu publikoetan erretzea, erretzaileak ezin badu bermatu pertsonarteko gutxieneko distantzia 2 metrokoa izango dela. Maskara kea arnastu eta botatzeko bakarrik kenduko da.\nMaskara nahitaez eta zuzen erabiltzea\nBerriz ere gogorarazten da maskara nahitaez erabili behar dela eta behar bezala erabili behar dela.\nIldo horretan, aipatzekoa da sudur-trenkadaren zati batetik kokotseraino (kokotsa barne) estali beharko dela.\nEta, adibidez, bi ordu baino gutxiagoko garraio publikoko joan-etorrietan, debekatuta dago elikagaiak hartzea. Ez da maskara erabili beharrik izango soilik likidoak hartzen direnean. Edan eta berehala berriz jarri beharko da maskara.


Perito Moreno - ZientziaEus\nLurrean glaziar ezagunik bada, hori Perito Moreno da. Izen bereko esploratzaile argentinarraren izena hartzen duen ibai zuria atzera egiten ari ez den bakarretakoa da. Patagoniako izotz kontinentaletik askatzen da izotza Atlantikorantz, etaaurrealdea Lago Argentino aintzirara iristen da.\nEgunean, batez beste, 2 metroko ibilbidea egiten du: neguan, gutxixeago; udaran, gehixeago. Etenik gabe, Lago Argentinon zehar egiten du aurrera, eta banatu egiten ditu aintziraren zati nagusia eta haren hegoaldeko adarra. 50 eta 70 metroko altuera hartzen duen horma zuriak irteera-jariorik gabe uzten du hegoaldeko adarra. Adarrak ura hartzen eta pilatzen segitzen du. Aintziraren bi aldeetan ur-mailen arteko aldea 17 metrora irits daiteke.\n(Argazkia: © iStockphoto.com/Btrenkel)\nPresioak haustura ikusgarriak eragiten ditu. Izotza pitzatu, eta ubideak azaltzen dira lehenik; gero, tunel bat. Eta tunelaren sabaia erori egiten da azkenik. Horrek egin du Perito mundu guztian ezagun. Milaka pertsona aho zabalik uzten duen naturaren azken erakustaldia 2008ko negu australean gertatu zen. Ezin iragarri noiz izango den hurrengo haustura, Perito Morenoren hausturak ez baitu ziklo erregularrik.


Zarauzko Kirol Patronatuak autobusa antolatu du XXI. Lilatoia korritu nahi dutenentzat | EAJ-PNV Zarautz\nYou are at:Home»Agenda»Zarauzko Kirol Patronatuak autobusa antolatu du XXI. Lilatoia korritu nahi dutenentzat\nZarauzko Kirol Patronatuak autobusa antolatu du XXI. Lilatoia korritu nahi dutenentzat\nBy admin on\t 03/01/2010 Agenda, Zarautz\nIgande honetan izango da proba, eta autobusean izena emateko polikiroldegira jo eta bi euro ordaindu behar dira\nLilatoian parte hartu nahi dutenek osteguna arte dute epea\nZarauzko Kirol Patronatuak autobusa antolatu du Lilatoian parte hartu nahi duten herritar guztientzat. Emakumeei zuzendutako herri-lasterketa da Lilatoia, eta igande honetan, hilaren 7an, izango da Donostian. Autobusean joan nahi dutenek polikiroldegiko instalazioetara jo eta bi euroko kuota ordaindu beharko dute. Iban San Martin Kirol zinegotziak azpimarratu duenez, “Lilatoia geroz eta harrera hobea duen proba da, eta aurtengoan parte-hartzaile errekorra apurtzeko asmotan dabiltza. Beraz, interesgarria iruditu zaigu parte-hartu nahian dabiltzan zarauztarrei garraiobidea eskaintzea”.\nProban izena eman ez dutenek, badute oraindik horretarako aukera, osteguna, hilaren 4a bitarte –www.lilaton.com-. Autobusa goizeko bederatzitan irtengo da polikiroldegitik, eta proba bi ordu beranduago hasiko da Alderdi Ederren, ohiko ibilbidearekin, Donostia erdiko kaleetatik, eta luzerarekin (bost kilometro). Adin eta kirol maila guztietako emakumeak bilduko dira bertan, eta aurtengoarekin 21 edizio beteko ditu. Honako helburuekin jaio zen Lilatoia: emakumeek kiroletan parte hartzea bultzatu, emakumeen elkartegintza eta harreman sarea indartu, eta kirol jardunaren esparruan oraindik ere emakumeen eta gizonen artean dagoen aldea murriztu.\nEstatu mailan aitzindari izan zen proba, eta jai giroa eta aldarrikapena uztartzeagatik nabarmentzen da. Hau da, lehiaketa hutsa baino askoz gehiago da. Denborarekin hastapenetan topatu zituen oztopoak gaindituz joan da, eta hazkunde hori parte-hartzaile kopuruan gelditzen da agerian: 130 lehen edizioan, duela hogei urte baino gehiago, eta 1.264, berriz, iazkoan. Lilatoi Taldeko antolatzaileek helburu gisa jarri dute igande honetan 1.500 korrikalari biltzea. Duela gutxi, lanean jarraitzeko bultzada garrantzitsuak jaso dituzte, sari forman: Donostiako Udalak ematen duen Hiritar Merituari Domina, eta Berdintasunaren Emakunde Saria. Azken hori apirilaren 14an izango den ekitaldian jasoko dute.\nEmakumeentzako entrenamendu taldearen arrakasta\nIldo berean, Iban San Martinek “oso ontzat” jo du Kirol Patronatuak eta Fortuna K.E.-k Zarauzko Kirol Elkartearen elkarlanarekin abian jarritako emakumeentzako entrenamendu taldeak izan duen erantzuna. Adin desberdinetako 63 emakumek egin dute bat taldearekin; asteazken eta ostiraletan entrenatzen dute otsailaz geroztik, Txumai Fernandez entrenatzailearen aholkularitzarekin. “Ekimenean parte hartu duten beste herri eta hirietan baino kopuru handiagoa da Zarauzkoa, nabarmen. Bada zerbait, horien artean Donostia bezalakoak daudela kontuan hartuta. Zarautz herri kirol zalea dela frogatzen du, beste behin. Iaz Gipuzkoa osoan martxan jarri ziren bost taldeek 120 parte-hartzaile bildu zituzten guztira. Zarautzek aurten egin du bat ekimenarekin, eta bertan bakarrik kopuru horren erdia baino gehiago lortu da”, goraipatu du San Martinek.\nZinegotziak azpimarratutakoaren arabera, talde hauetan sartzen diren emakumeek “giro bikaina, harreman berriak, eta erronka pertsonalak eta kirol mailakoak” topatzen dituzte. Haren ustetan, oso garrantzitsua da emakumeei “erraztasunak eta estimuluak” eskaintzea kirol jardunarekin bat egin dezaten, eta baita parte-hartze hori ikusarazten duten lasterketak antolatzea ere, “hala nola Lilatoia bera edo Zarauzko Kros Mistoa”. Entrenamendu taldea doanekoa da, eta emakumezkoa izatea eta 18 urtetik gora edukitzea dira parte-hartzeko baldintza bakarrak. Lortutako arrakasta ikusita, Kirol Patronatua bi talde antolatzea aztertzen ari da, entrenamenduen martxa erraztu eta hobetzeko.


Tornio - Wikipedia, entziklopedia askea.\nBerezko izena Tornion kaupunki\nAlkatea Timo Nousiainen\nKoordenatuak 65°50′55″N 24°08′50″E / 65.84861°N 24.14722°E / 65.84861; 24.1472265°50′55″N 24°08′50″E / 65.84861°N 24.14722°E / 65.84861; 24.14722\n160,83 km² (%11,9)\n- Besteak 21.939 (2017.08.31)\n3.1.1 Tornioko portua\nSakontzeko, irakurri: «Tornioko geografia»\nHiriko Hannula zubia.\nUdalerria Torne ibaia Botniako Golkora isurtzen den lekuan (Tornionjokiren estuarioan) eta Lappi eskualde finlandiarreko hego-mendebaldean dago, Suediako mugan. Zirkulu Polar Artikoaren hegoaldean dago, paralelotik 80 bat km-ra eta Lappi eskualdeko hego-ekialdean. Honenbestez, gauerdiko eguzki fenomenoa ez da ematen udalerrian; hala ere, beste fenomeno bitxiago bat ematen da, gau zuria. Ekain bukaera eta uztail hasieran, eguzkia ez da behar adina jaisten edo ezkutatzen eta ondorioz, gauak argitasunez beteriko gauak dira, gau zuria. 1.348,42 km² dauzka Torniok (Nafarroa Beherea bezain handia) eta bere bizilagunak Övertorneå eta Haparanda suediarrak mendebaldean, Ylitornio iparraldean, Rovaniemi ipar-ekialdean, eta Tervola, Keminmaa eta Kemi ekialdean dira. Kemi-Tornio Ardatza osatzen du Kemi udalerriarekin batera eta batasun hau, Lappi eskualdeko lurralde garrantzitsuena da Rovaniemirekin batera. Gainera, Torne ibarrean dago udalerria\nUr-eremua, azalera guztiaren %12a da eta Botniako badiak eta Suediarekin muga egiten duen Torniojoki ibai luzeak osatzen dute batik bat. Hiria Tornionjoki ibaiak sortutako Torne ibarrean dago, iparraldeko eta mendebaldeko bizilagunekin batera; torniotarrak tornetarrak dira. Botniako badian aldiz, hiriko parke nazional bakarra dago, Perämeri Parke Nazionala. Nahiz eta Izotz Aroa aspaldi amaitu zen, bertako itsaso-maila 9 mm urteko abiaduran jaisten ari da oraindik; ondorioz, noizean behin, uharte berriak agertzen dira badian. Selkä-Sarvi eta Vähä-Huituri uharte «zaharrenak» esaterako, duela mila urte baino ez ziren sortu. Hamaika uharte daude eta bertan, parke nazional sarepean dauden hegazti-espezie babestu asko dago; hala nola, ahatebeltz hegalzuriak, harri iraulariak, ipar-txenadak, martin hegalzuriak, murgilari handiak, temminck txirriak eta txenada txikiak .\nErdigunea, Tornionjoki ibaiaren erdian dagoen Suensaari uhartean dago, Finlandia eta Suediaren arteko mugan. Hiritik kanpo, baso borealak dira nagusi; sahastiak, haltzadiak, urkidiak, makaldiak, pinudiak eta izeidiak. Klima subartikoaren negu hotzak direla-eta, hilabete askotan, Botniako badia eta Tornionjoki ibaia izoztuak egon ohi dira zero azpiko gradutan. Nahiz eta bertako klima hotza den, Itsaso Baltikoak dakarren ur-korronte epelak klima leuntzen du. Neguak, oso hotzak dira eta udak leunagoak normalean; uztaila eta otsaila dira hilabete bero eta hotzenak hurrenez hurren. Azkenik, elur-sasoiak urte erdia irautzen du, azarotik maiatzera .\nSakontzeko, irakurri: «Tornioko historia»\nTorne ibarreko lehen gizarte antolatua, Izotz Aroaren ondoren, iparraldeko klima leuntzen eta glaziarrak urtzen hasi zirenean iritsi zela uste da, k. a. VII. mende inguruan. Mendeetan eratu zen kulturari Komsa edo Gorravárri izena ematen zaio eta Ozeano Artikoko kostaldean ezarri zirenez gehienbat, Ipar Itsasoko lehen Fonsa kulturako tribuekin harreman estuak izan zituzten. Nahiz eta oraindik, lurralde honen jatorrizko biztanleen, samitarren jatorria ezezaguna den, badirudi tribu hauen eta beranduago Eskandinaviara immigratu zuten eta eurekin samiera hizkuntza eraman zuten herri uraldarren nahasketaren ondorioa direla; hegoaldeko tavastiarrak eta ekialdeko kareliarrak izan ziren aurkitutako burdinezko tresneria Lappira ekarri zuten biztanleak I. mende inguruan.\nSuediarren eragina XIV. mendetik aurrera nabaritzen hasi zen eta hegoaldeko Torne ibarra Vestrobotnia antzinako probintziaren barnean gelditu zen. Tornionjoki ibai garrantzitsua zela ohartzean, 1531.urtean, orduan Suediar Erresumako errege zen Gustav Vasak Tornion merkatal hiri bat sortzeko lehen saiakera egin zuen. Hala ere, bai saiakera honek eta bai Joan III.ak 1585. urtean egin zuen saiakerak, ez zuten arrakasta handirik izan; izan ere, Suediar Erresumak lurralde haietan zituzten tavastiar aliatuak, birkarle deituak, Erresumaren aurka altxatu ziren .\nSuediarrek ezin zuten birkarleen boterearen aurka egin, hauek Vestrobotniako ekonomian esku hartu zutelako. Gainera, ate hau itxita zutenez, Laponia antzinako probintziara iritsi ezinik gelditu ziren suediarrak. Aldaketak 1606. urtean hasi ziren; Suediar Erresumak Torne ibarra bitan banatu zuen birkarleen eragina deuseztatzeko. Honela, ibarra Alatornio eta Ylitornio (Tornio Beherea eta Tornio Garaia) eremuetan banandu zen eta honela, 1620. urtean Botniako badia kostaldeko hiriak sortzen hasi ziren: Umeå, Piteå, Luleå eta Torneå (edo Tornio).\nXVII. mendeko Tornio merkatal hiria.\nHiria hasiera batean, Seitsenkari uhartean eraikitzea pentsatu zuten, baina segurtasun kontuak zirela-eta, azkenean, gaur egun alde zaharra dagoen Suensaari uhartean eraiki zuten. 1621. urtean eskuratu zituen udalerriak hiri eskubideak eta gutxinaka, biztanleak erakartzen hasi zen. 1647. urtean, hogeita hamabost urte baino iraungo ez zuen lehen eliza eraiki zen eta honela, gaur egungo Lappi eskualdeko hiri zaharrena sortu zen. Hirian garatu zen merkataritza, segituan zabaldu zen inguruetako herrietara, batez ere Tornionjoki ibai inguruko herri txikietara eta Kemira, eta hiria Suediar Erresumako merkataritzaren motore bihurtu zen. Tornion hala nola, Botniako Golkoko izokin, larru eta gurin onenak saltzen ziren eta ordainetan, herritarrek, Suedia eta Itsaso Baltiko osoko produktuak jasotzen zituzten.\nXVIII. mende erdialdean, Iparraldeko Gerra Handiaren ondorioz merkataritza geldituko zen beldurrez, torniotarrek ontzigintza industriari ekin zioten. Baita ongi egin ere, euren amesgaiztoak egi bihurtu baitziren; gerran, errusiarrek hiria menperatu eta dena suntsitu zuten 1715. urtean. Nahiz eta suntsiketa horretan portua ez zen guztiz hondatu, sedimentuen mugimenduak eragindako 1762. urteko suak, portua guztiz birrindu zuen. Ontzigintzarekin lortutako irabaziak behintzat, portu berri eta handiago bat eraikitzeko balio izan zuen; azpiegitura hau eraiki zenean 1766ean, hiriak atzerrian merkataritza egiteko baimena lortu zuen eta merkatal-eremua handitzearekin batera, Kemira beldurturik ihes egindako biztanleak berreskuratzea lortu zuen.\n1908ko hiriaren marrazkia.\nXVIII. mendean, Finlandiaren kontrola izateko Suediar eta Errusiar Inperioen arteko guduak izan ziren Finlandia eta Europa osoan; azkenean, 1808–09 bitarteko Finlandiako Gerran, Errusiar Inperioak herrialdea bereganatu zuen, finlandiar nazionalismoaren laguntzaz. Suedia eta Finlandiako Dukerri Handiaren arteko muga orduan, Tornionjoki ibaian jarri zen eta Tornio Dukerriko hiri bihurtu zen. Suediarrek eman eta baimendutako merkataritza eskubide eta ibilbideak ezerezean gelditu ziren eta bertako ekonomiak hondoa jo zuen. Torniotar gehienak muga igaro eta hiritik 500 metrora dagoen lur zati suediarrean hiri berri bat sortu zuten, Haparanda. Hala ere, Tornio mugako herria zenez, errusiarrek goarnizio-hiritzat hartu zuten.\nHiritik Haparandara zihoan kable jasoa.\n1854. urtean, Krimeako Gerran, soldadu britainiarrek hiria denboraldi batez okuatu zuten. Dena den, ez zuten bertako ekonomia hondoratu Oulu edo Botniako kostaldean dauden hiri askorekin egin zuten bezala; Krimeako Gerrak Tornio aberastu egin zuen britainiar eta frantziarrek Baltikoan ezarri zuten itsas blokeoari esker. Honela, lurreko merkataritza indartu egin zen eta Tornio mugako ezinbesteko hiri bilakatu zen. XIX. mende amaieran industria hazi egin zen hirian; Ipar Lappiko basogintzari esker lurrunezko zerrategiak ireki ziren bertan, 1873ean Lapin Kulta garagardo enpresa sortu zen eta 1903an esaterako, hirira Laurila–Kelloselkä eta Ouluko trenbideak iritsi ziren. Blokea amaitutakoan, Kemi-Tornio ardatza Ipar Finlandiako motore ekonomikoa bilakatu zen.\nSoldadu finlandiarrak bataila aitzin.\nXX. mende hasieran, Errusian zebilen giro nahasiari probetxu atera nahian, finlandiarrek independentzia aldarrikatu zuten 1917an Gerra Zibilaren bitartez. Aipatzekoa da Tornio, Kemi eta Oulu hiriekin batera, Armada Gorriak eta SESBek kontrolatzen zuten Finlandia iparralde, ekialde eta mendebaldeko zati bakarra izan zela. Kontuan izatekoa da industrian lan egiten zuten langileek osatzen zutela biztanleriaren ehuneko altuena. Dena den, Finlandia herrialde subiranoa bihurtu zen, baina hau Tornioren kalterako izan zen; Petsamoko nikel-meatzeei esker, Rovaniemi aukeratu zuten Lappi probintzia sortuberriko merkatal-gune nagusi eta iparrera zihoazen azpiegitura guztiak hiriburu berrira iristen hasi ziren. Armada Zuriak ez zuen Finlandia osoa kontrolatzea lortu 1918ko otsailaren 6ra arte, Tornioko bataila irabazi zuten arte .\nTornioko batailaren irudia.\nHerrialdeak bere independiente estatusa mantendu nahian, Alemania naziarekin bat egin zuen SESB bere lurraldetik urruntzeko. Norvegiatik iritsitako tropa alemaniarrak hirian egokitu ziren eta Ozeano Artikoaren defentsa antolatzeari ekin zioten. Hainbat guden ondoren (Neguko Gerra, Jarraipenaren Gerra), Finlandiak SESBekin bake-akordio bat sinatu zuen, eta horrek, alemaniarrak Finlandiar lurretatik botatzea eskatzen zuen. Finlandiak orduan, naziak jazartzeari ekin zion. Hauek, bizilagun den Norvegiara, euren herrialde satelitera, alde egitea pentsatu zuten, baina ihes egin baino lehen, Lappi osoa suntsitzeko agindua eman zuen Lothar Rendulic ofizialak. Laponiako Gerra hasi zen eta torniotarrak Suediara jo behar izan zuten. Finlandiarrak Tornioko portuan lehorreratu ziren eta bertan izan zen Gerra osoko bataila odoltsuena, Tornioko bataila ezizenez ezaguna. 1944eko urri hasierako bataila honetan, bi mila soldadu alemaniar eta finlandiar hil ziren eta Tornio errauts-hiri bihurtu zen. Alemaniarrak eta hiriak galtzaile nagusiak izan zen, baina finlandiarren garaipenak behintzat, hirien berreraiketa arindu zuen .\nBigarren Mundu Gerra osteko urteetan, Finlandiak ekonomikoki, izugarrizko hazkuntza izan zuen, eta gizarte eta politika egonkortasuna lortu zuen. Gerra osteko herrialde pobre bat izateari utzi, Gerra Hotzean neutral aldarrikatu, NBEk ezarritako isuna ordaindu eta 40 urtetan, teknologikoki munduko estatu garatu eta jakintsuena bihurtu zen, merkatuko izugarrizko botere ekonomikoarekin eta bizi maila altuarekin.\nIndustria iraultzak Kemi-Tornio ardatza indartu zuen eta hiriaren hazkunde demografikoagatik, Tornio, Alatornio eta Karunki bizilagunekin bat egin zuen 1973. urtean. Bestalde, 90eko hamarkadako Finlandiako krisi ekonomikoaz gero, industriak bere erabateko pisua galdu du udalerriko diru-sarreretan eta beste sektore batzuei bidea zabaldu zaie. Hala ere, nahiz eta gaur egun turismoa garrantzia hartzen ari den sektorea nagusia izan, industriak ekonomian duen eragina oraindik izugarria da .\nTornio oso ongi komunikatuta dago itsasobidez, trenbidez, errepidez eta airebidez.\nKemi-Tornio da udalerriko aireportua eta bertatik egunero hegaldiak daude Helsinki-Vantaa aireportua. 2009. urtean 95.609 bidaiari izan zituen eta Lappiko laugarren aireportu handiena da .\nHegoaldetik iparraldera doan estatu finlandiarraren VR-Yhtymä garraio-konpainiaren trenbide-sarea udalerritik igarotzen da. Hala, hiriko biztanleak, herrialdeko edozein hiri handira bidaiatu dezakete trenbidez (Errusiako Mosku eta San Petersburgora barne); Helsinkira esaterako, zortzi ordu eskasean iristeko aukera dago. Valtatie 4 errepideak bestalde, Torniotik Finlandia ekialdeko gainontzeko udalerrietara iristea ahalbidetzen du. Iparraldera joateko aldiz (Enontekiöra, Muoniora edo Ylitorniora esaterako), Valtatie 21 edo 29 errepideak hartu behar dira. Hiriaren barruan mugitzeko bestalde, prezio txiki baten truke, hirian zehar bidaiatzeko aukera ematen duten eta edonora doazen autobus-lineak daude .\nUdalerria itsasertzean dagoenez, portuak, Finlandiako itsasondoko udalerri askorekin elkartzen du; hala nola, Oulu eta Helsinki hiriburuarekin. Hala ere, soilik merkataritza garraiatzeko erabiltzen den portua da; torniotarrek itsasontzi bidez edonora joan nahi badute, Kemiko portura joan beharra dute.\nHegoaldetik iparraldera doan estatu finlandiarraren VR-Yhtymä garraio-konpainiaren trenbide-sarea ere, udalerritik igarotzen da. Hala, hiriko biztanleak, Kolariraino iparraldean, eta Helsinkiraino hegoaldean, joan daitezke.\nSakontzeko, irakurri: «Tornioko portua»\nPortua Röyttä uhartean dago, hiriaren hegoaldean. Ez da Finlandiako portu garrantzitsuenetarikoa, baina hirian ekoizten diren produktu asko bertatik merkaturatzen dira. 2008. urtean 1,6 milioi tona mugitu ziren portuan .\nSakontzeko, irakurri: «Tornioren banaketa administratiboa»\nHiria, bitan banatua dago: bata, hirigunea eta bestea aldiz, nekazal-gunea. Alde zaharra Suensaari uhartean dago, baina XX. mendean hazkunde demografikoa eman zenean, biztanleria ondoko uharteetara zabaldu zen. Hala ere, bertan daude oraindik eliza eta udaletxea bezalako eraikin nagusiak.\n1973. urtean, Tornio, iparraldean zeuden Alatornio eta Karunki udalerriekin batu egin zen eta horrek, hiria zabaltzea ekarri zuen; gaur egun horregatik daude hainbeste herrixka udalerrian.\nHauek dira hiriko bizigune garrantzitsuenak:\n1.000 biztanle baino gehiago dauzkaten auzoak beltzez.\n500 biztanle baino gehiago dauzkaten herrixkak beltzez.\nHainbat udalerri senidetuak dauzka Torniok, gehienbat herrialdetakoak; hala nola, bizilagun dituen Ikast daniarra, Kirovsk errusiarra, Vetlanda suediarra eta Hammerfest norvegiarra. Aipatzekoak dira ere Kemi bizilagunarekin adostutako kooperazio harremanak (Kemi-Tornio Ardatza) eta Haparanda bizilagun suediarrarekin duen bateratzea.\nKauppakeskus Rajalla–På Gränsen.\nSakontzeko, irakurri: «Haparanda»\nNahiz eta hainbat hiri senidetu izan, Haparanda bizilaguna da dudarik gabe bere hiri bikia.\nXVIII. mendean, Finlandiaren kontrola izateko Suediar eta Errusiar Inperioen arteko guduak izan ziren Finlandia eta Europa osoan; azkenean, 1808-09 bitarteko Finlandiako Gerran, Errusiar Inperioak herrialdea bereganatu zuen, finlandiar nazionalismoaren laguntzaz. Suedia eta Finlandiako Dukerri Handiaren arteko muga orduan, Tornionjoki ibaian jarri zen eta Tornio Dukerriko hiri bihurtu zen. Suediarrek eman eta baimendutako merkataritza eskubide eta ibilbideak ezerezean gelditu ziren eta bertako ekonomiak hondoa jo zuen. Torniotar gehienak muga igaro eta hiritik 500 metrora dagoen lur zati suediarrean hiri berri bat sortu zuten, Haparanda.\n1955. urtean Ipar Kontseilua sortu zenetik eta 1995ean Finlandia eta Suedia Europar Batasunean sartu zirenetik, mundu osoko muga baketsuena eta ikusezinena da. Hiri beraren moduan jokatzen dute eta ibaiaren bi aldeko biztanleak ez dira muga egunean behin baino gehiagotan igarotzeaz arduratzen; izan ere, bi hiriek, bat bihurtzeko proiektu bat egiten hasiak dira. Diruarekin ez dago arazorik, mugaren bi aldetan euroa eta suediar koroak erabiltzen direlako.\nEz asko, bi hirien artean dagoen uharte mortu batean, Kauppakeskus Rajalla–På Gränsen merkatal-zentroa eta polizia bateratua duen komisaldegia eraiki dira; IKEA multinazionala ere, bi hirien mugan dago .\nSakontzeko, irakurri: «Tornioko Udala»\nTornioko eta Finlandiako gainontzeko udalerrietako udalbatzak eratzeko, lau urtero udal hauteskundeak antolatzen dira herrialdean. Gaur egun dagoen udalbatza 2012ko urriaren 28an ospatu ziren udal hauteskundeetan eratu zen.\n-- Zentroko Alderdia 22\n3 % 47,4\n1 % 16,7\n-- Alderdi Sozial-Demokrata 6\n1 % 15,0\n1 % 5,3\n0 % 2,7\n-- Tornio gure udalerria 1\n1 % 2,3\nLappiko udalerri gehienen antzera, Zentroko Alderdia suertatu zen garaile, baina aurreko udalbatzan baino zazpi batzarkide gutxiago eskuratu zituzten; hala ere, beste udalerrietan baino gertuagotik jarraitu zion Ezker Elkartasunak, hein batean lortutako zortzi ordezkariei esker. Bestalde, hirugarren eta laugarren alderdiak hazkundea izan zuen Alderdi Nazionala eta jaitsi egin zen Alderdi Sozial-Demokrata izan ziren bosna ordezkarirekin. Aipatzekoa da Pro Tornio herri plataformaren sarrera, lau eserlekurekin indarrez sartu baitzen udalbatzan. Alderdi Berdeak eta Benetako Finlandiarrak alderdiek ere gorakada eduki zuten; lehenengoak batzarkide bat gehiago eskuratu zuen (guztira, bi) eta bigarrenak aldiz, bakarra. Udalbatzak Raimo Ronkainen alkate aukeratu zuen.\nHurrengo hauteskundeak 2012. urtean ospatuko dira, herrialdeko gainontzeko udalerrietan bezala.\nXIX. mendean, Errusiar Inperioak Finlandia bereganatu zuenean, torniotar gehienak Suediako muga igaro zuten eta hiri handi bat izatetik 700 biztanleko herri bat izatera pasa zen Tornio. Hala ere, Kemi eta Keminmaa udalerriek eragindako industrializazioak hiria eraberritu zuten; industriak langile asko erakarri zituen eta biztanleria handitzen hasi zen gaur arte. 1973. urtean, Tornio txiki gelditu zen eta iparraldean zeuden Alatornio eta Karunki udalerriekin bat egin zuen; orduan, hiri eskubideak bereganatu zituen. 1993. urtean inoiz edukitako biztanle-kopuru handiena zuen Torniok, 23.300 lagun; hala ere, Finlandiako 90eko hamarkadako krisialdiak geldiezina zirudien hazkundea mantsotu zuen. Gaur egun, biztanleria 22.500 lagunetan mantendu da eta hirigunean, gutxi gorabehera, biztanleria osoaren ia %80a bizi da.\nBiztanleak luteranoak dira batik bat, baina erlijio gabeak eta eliza ortodoxoaren jarraitzaileak ere daude; hala nola, hirian eliza ortodoxo bat dago. Hamalau urte beherakoen kopurua bestalde, biztanleria guztiaren %15,1a da eta hirurogeita lau urte gorakoena berriz, %18,5a .\n1.000 9.000 20.273 21.076 22.328 22.879 23.156 22.881 22.617 22.155 22.204 22.299 22.487 22.437 22.591\n11973. urtean, Tornio Alatornio eta Karunki udalerriekin batu zen; bakoitzak, gutxi gorabehera 9.000 eta 2.200 biztanle zeuzkan.\nTorniotar ezagunenak, Aarne Heikinheimo Armada Zuriko jenerala, Bigarren Mundu Gerran parte hartu zuen Alpo Marttinen koronela, Sari Keskitalo abiadura-lasterkaria, Jari Isometsä iraupen eskiatzailea, 1920ko Olinpiar Jokoetan oihartzun handia lortu zuen hildako Ville Pörhölä atleta, eta batez ere, 1999ko Munduko Eski Alpino Txapelketako slalom eskiko proba irabazi zuen Kalle Palander eskiatzailea, eta AJ Auxerre eta Tottenham Hotspur taldeetan jokatu zuen eta gaur egun Birmingham City taldean jokatzen duen Teemu Tainio futbolaria dira.\nTornetarrak Torne ibarreko biztanleak dira, bai finlandiarrak, bai suediarrak. Hauek, finlandiarren ondorengo zuzenak dira, denboraren poderioz ibarrean egokitu zirenak. Häme eta Karelia lurraldeetatik, beranduen jota, XIV. mende hasieran iritsitako biztanleak dira, novgorodarren eta suediarren arteko ika-mikak zirela medio. Hauek iristean, samitarrek iparralderantz jo zuten eta, horregatik, Torne ibar osoko samitar bakarrak iparraldean daude, Enontekiö udalerrian.\n1809. urtean ibarra bitan zatitua izan zen. Nahiz eta, Finlandiako Dukerri Handiak eta Errusiar Inperioak ibar osoa eskatu zuten, Suediak ez zuen atzera egin eta bi herrialdeen arteko muga Muonionjoki eta Tornionjoki ibaietan jarri zuten akordio baten bitartez. Gaur egun arte legez jarraitzen duen muga da hori.\nSakontzeko, irakurri: «Kemi-Tornioko Unibertsitatea»\nHirian, Kemi-Tornioko Zientzia-Aplikatuen Unibertsitatea dago; bertan, hala nola, arte ederrak, teknologia, enpresa ikasketak eta erizaintza ikasketak daude. Rovaniemiko Zientzia-Aplikatuen Unibertsitateaz gain, Kemi eta Tornio hirien artean banatzen den Lappi eskualdeko zientzia-aplikatuen unibertsitate bakarra da. Finlandiako hezkuntza eredu ospetsuan ikasten dute bertako 2.500 ikasleek .\nTornioko eliza ortodoxoa.\nLänsi-Pohja Ospitalea da Tornioko erietxea, baina hau, Kemi bizilagunean dago .\nSakontzeko, irakurri: «Tornioko armarria», «Alatornioko armarria» eta «Karunkiko armarria»\nTornioko armarria 1958. urtean sortu zuen Olof Eriksson helsinkiar artistak, eta udalbatzak martxoaren 28an hartu zuen ikur ofizialtzat (Barne Ministerioak urte bereko ekainaren 12an onartu zuen); horrela, armarri berriak ordura arte hiria irudikatzeko erabili izan zen dorrearen zigilua ordezkatu zuen. Zilarrezko atzealdearen gainean, dorre gorria dago, leiho, ate eta teilatu urdinak dituena. Hain zuzen, Eriksson autoreak historian zehar erabilitako ohitura jarraitu eta dorrea mantendu nahi izan zuen armarri berrian ere; dena den, eraikinaren jatorria ezezaguna da gaur egun. Alde batetik, gainean dagoen gurutzeari erreparatuz gero, badirudi dorrea 1641ean eraiki zen lehen eliza edo kanpandorrearen irudia dela. Hala ere, dorrearen zigilua hiria sortu zenerako erabiltzen zela uste da, alegia, eliza eraiki baino 20 urte lehenago. Bestetik, hiriaren suedierazko jatorrizko izenari erreparatuta (Torneåk; euskaraz, «dorre» esan nahi du), pentsatu izan da dorre bat bazela eskualde honetan, kristautasunaren hedapenarekin batera, gurutze baten bidez irudikatua izango zena .\nNahiz eta armarri ofizialak ez diren, Alatornio eta Karunki udalerri ohiek ere armarri bana zuten, 1973. urtean Torniorekin bat egiterakoan balio instituzionala galdu zutenak.\nSuensaari uhartean erdigune historikoa dago, eta bertan, hiriko eraikuntza esanguratsuenak daude. Juhannussaari auzoan esaterako, 1970eko hamarkadan eraikitako Tornioko familia dirudunen etxebizitza asko daude. Bestalde, erlijio eraikinak dira nagusi hirian; hauek dira ezagunenak:\nAlatornioko eliza: 1797. urtean Alatornio herrian eraikitako eliza luterano hau, Torne ibarreko eliza garrantzitsuenetakoa izan zen garai hartan; gaur egun, eskandinaviar estiloko eraikin honek, Tornioko eliza handiena izaten jarraitzen du.\nEliza ortodoxoa: torniotar ortodoxoen eliza da. 1884. urtean eraiki zen, Finlandiako Dukerri Handiaren garaian Tornio goarnizio-hiria bihurtu eta soldadu errusiarrak bertara bizitzera joan zirenean. Zurezkoa denez, sute asko izan ditu eta ondorioz, urte mordoa egon da hutsik; hala ere, 1987an eraberritu zuten eta fededunak bertara joan daitezke.\nTornioko Batailaren oroitarria: 1938. urtean Tornioko tren-geltokiaren ondoan jarri zen oroitarria da. Oroitarri hau, Finlandiako Gerra Zibileko Tornioko Bataila izenekoan hil ziren soldadu finlandiarrak gogoratzearren eraiki zen.\nTornioko eliza: hiriko eliza ezagunena da. 1686. urtean eraiki zuten eliza zaharra zegoen leku berean (Suensaari uhartearen erdian), 1682. urtean tximista batek eragindako suteak hiriko eliza zaharra suntsitu ondoren. Eliza zahar honen ezkila-dorrea mantendu egin zuten, baina eliza berria udako gau zuriaz gozatzeko posizio egokiago batean eraiki zuten.\nAipatzekoa da azkenik, Aine Arte museoa; museo hau oso ezaguna da Finlandia osoan, bertan kalitate handiko artelanak ikusgai jartzen baitira.\nHiriko futbol talde ezagunena bigarren mailan egon ohi den, bina 2009ko denboraldian hirugarren mailara jaitsi zen TP -47 da. Herrialdeko kirol nazionala aipatu beharra dago, izotz-hockeya, eta aurten hirugarren mailara igo den TIHC taldea. Hala ere, Haparanda-Tornioko talde-kirol ospetsuena bandya da; ez asko, bertako ToPV taldeak hainbat txapelketa irabazi ditu. 5. mailan dagoen Tornion Tarmo futbol taldea. Länsi-Rajan Konkarit lehenengo mailan. Tornion Lentis –88 boleibola.\nTornion Palloveikot ToPV Bandya Bandyliiga Gränsvallen\nTornion IHC TIHC Izotz-hockeya II-divisioona 4. maila Hannulanmäen jäähalli\nTornion Pallo –47 TP -47 Futbola Kolmonen\nKakkonen 4. maila\n3. maila Pohjan stadion\nTorniotar kirolari ospetsuenen artean Sari Keskitalo abiadura-lasterkaria, Jari Isometsä iraupen eskiatzailea, 1920ko Olinpiar Jokoetan oihartzun handia lortu zuen hildako Ville Pörhölä atleta, eta batez ere, 1999ko Munduko Eski Alpino Txapelketako slalom eskiko proba irabazi zuen Kalle Palander eskiatzailea, eta AJ Auxerre eta Tottenham Hotspur taldeetan jokatu zuen eta gaur egun Birmingham City taldean jokatzen duen Teemu Tainio futbolaria daude.\nNahiz eta biztanleen azken urteetako joera zerbitzu sektorearen mundurantz hurbiltzea izan den, Tornio, industriaren inguruan dabilen hiria izaten jarraitzen du. Tornioko industriaren irabaziak esportaziotik datoz batik bat; izan ere, bertako papergintza industriak eta zerrategiek ekoitzitako produktuak mundu erdira iristen ahal dira. Bertan ekoizten den produktu ezagunena Lapin Kulta garagardoa da .\n90eko hamarkadako Finlandiako krisi ekonomikoaz gero, industriak bere erabateko pisua galdu du udalerriko diru-sarreretan eta beste sektore batzuei bidea zabaldu zaie. Hala ere, nahiz eta gaur egun turismoa garrantzia hartzen ari den sektorea nagusia izan, industriak ekonomian duen eragina oraindik izugarria da .\n↑ Haparanda-Tornio proiektua\n↑ Perämeri kansallispuisto\n↑ Finlandiar Meteorologia Institutoa\n↑ Gerra Zibileko biktimak\n↑ Laponiako Gerra\n↑ Tornioko ekonomia\n↑ Finlandiako portuen estatistikak\n↑ Tilaskokestus (Finlandiar estatistikak)\n↑ Kemi-Tornion ammattikorkeakoulu\n↑ Suomen kunnallisvaakunat. Suomen Kunnallisliitto, 121 or. ISBN 951-773-085-3..\n↑ Lapin Kulta\nAine Arte Museoaren txokoa (Ingelesez)\nKemi-Tornioko Unibertsitatea (Ingelesez)\nLapin Kulta (Finlandieraz)\nTP -47 (Finlandieraz)\nAzken aldaketa 10 urtarrila 2022(e)an, 07:56(e)tan\nOrriaren azken aldaketa: 10 urtarrila 2022, 07:56.


Kurutzebakarra-Elosumendi-Irimo, urriaren 28an - - Baleike.eus\nINDAMENDI M.B. 2018-10-23 09:35\nPasa den igandean Villabonan egindako Finalista Egunean gozatu ondoren, igande honetan, urriaren 28an, Elosu inguruko mendietara joango gara, Kakuetatik Iirimora doa mendilerroko zati bat ezagutzera, hain zuzen ere.\nAzkoitiko Urrategi baselizatik abiatuta, Hirukurutzetara (895 metro) igoko gara. Kondairak dio bertan urrezko kanpai bat lurperatuta dagoela. Baina, bere bila aritutakoak lurpeko mamu batekin topatzen omen ziren. Inguruan hainbat dolmen eta tumulo eskura ditugu, eta baita ere, 100 mendi lehiaketarako balio duten gailurrak.\nGure ibilbidean KURUTZEBAKARRA (898 metro), ELOSUMENDI/KEIXETA (875 metro) eta denbora ematen badigu IRIMO (897 metro) menditik pasako gara Urretxuko Sta Barbarako bidean.\nAnimatzen zaretenok, goiko estankoan (943860357) apuntatu behar zarete ostiral eguerdia baino lehen. Goizeko 7:30ean Garoa aurreko geltokitik irtengo da autobusa. Autobusaren prezioa 6€ helduentzat eta 4€ gazteentzat jarraituko du izaten.


mikrobiologia Archives - Page 2 of 11 - Zientzia Kaiera\nMikrobiota mikroorganismoen komunitateari deritzo, eta gure gorputzeko atal bakoitzean, hala nola, ahoan, azalean, edo hestean mikrobiota desberdinak ditugu. Gizakion gorputzean ez ezik, edozein ekosistemetan egon daitezkeen bakterioek eta birusek osatzen dute mikrobiota. Esaterako, gazta bezalako esnekietan ere aurki daiteke. Esnekien […]\nStar Trek frankizian Borg-ak etsai oso beldurgarriak dira eta antagonista nagusiak dira “The Next Generation” eta “Voyager” telesailetan, eta “Star Trek: First Contact” filmean. Beste espezieen teknologia eta ezagumendua asimilatzen dituzten organismo zibernetikoak dira eta beren azken helburua da perfekzioa […]\nTokian tokiko jarduera: bakteriofagoak bakterio erresistentziaren aurka\n2020ko uztailaren 31n eguneratutako deskripzio oharrean, Osasunaren Mundu Erakundeak dio antibiotikoekiko erresistentzia dela gaur egun munduko osasunaren, elikadura segurtasunaren eta garapenaren arrisku larrienetako bat. Gero eta infekzio gehiago daude gero eta tratamendu zailagoa dutenak –esate baterako, pneumonia, tuberkulosia, gonorrea eta […]\nastrofisika biologia ekologia matematika osasuna paleontologia\nOsasuna Ainize Odriozola ugalketaren biologian espezializatua dago eta egun gizonezkoen antzutasun arazoak ikertzen ditu helburu jakin batekin: baliabide terapeutikoak izan daitezkeen erremintak sortzea. Hori da bere doktorego-tesiaren oinarria eta Unibertsitatea.net atarian elkarrizketatu dute eskuartean duen ikerlerroa ezagutzeko: “Espermatozoideetan akats kromosomikoak […]\nNukleo zelularren edizio genetikoaren ostean, mitokondrien edizio genetikoa dator. Geldiezina da hau guztia. Mitochondrial gene editing is now possible, thanks to a bacterium Rosa García-Verdugoren eskutik. Bizidun oso txikien inguruan, posible litzateke mikroorganismo batek estralurtar batekin komunikatzea. Predrag Slijepcevic eta […]\nastronomia biologia genetika geologia ingeniaritza meteorologia psikologia\nHaizeak daramatzan mugarik gabeko mikroorganismoak\nTxiste antzeko bat badabil fisikarien artean; horren arabera, behiak esferikoak dira. Bai, ezin uka zenbait fisikari badirela arraro samar, baina txisteak badu atzean arrazoi bat: eredu matematikoak eta fisikoak lantzen direnean, ezinbestean gauzak sinplifikatu beharra dago. Baldin eta behi batek […]\nMedikuntza oxigenoa modu eraginkor eta merketan lortzeko beharra argi geratu da Indiako larrialdi sanitarioarekin. Lortzeko modua egon daiteke: A cheaper way to produce medical oxygen David Fairén-Jiménezen eskutik. Hizkuntza guztiek ez dute berdin kutsatzen. Watch your language! Linguistic factors contributing […]\nadimen_artifiziala astronomia ekologia fisika genetika geologia\nAkustika Akustika fisikaren adarra da eta soinuak, infrasoinuak eta ultrasoinuak aztertzen ditu eredu fisiko eta matematikoen bidez. Fisikak baditu tresnak soinua bera kuantifikatzeko modu objektiboan, izan ere soinua, soinu-iturri bateko bibrazioak sortzen duen uhina da. Baina ezin du alde subjektiboa […]


Erritualak | Iritzia | Berria\nEpe laburrean hurbilean egokitu zaizkit hileta bat eta ezkontza bat. Julio Soto Nafarroako bertsolari txapeldunak bere azken finaleko agurrean erran bezala, bere min eta bere poz, horrelakoxea baita bizitzea. Batzuetan norbait sortzea dakarrena, bertzeetan norbait hiltzea. Eta guziari ahal bezala aurre egin behar: ederra eta konplikatua aldi berean.\nEz hotz eta ez dramatiko jarri gabe, zer pentsatua eman dit bataren zein bertzearen zeremonietan erreparatzeak. Bataren zein bertzearen ezaugarriak norbere buruarentzat beharbada nahi ez izanagatik, ekitaldien garrantziak harrapatu bainau bi kasuetan.\nErritualak beharrezkoak baititu gizakiak. Eta ez baitira, hitzak gehienei oihartzun hori ekartzen dien arren, bertze garai eta herrialde batzuetako kontuak. Erritual batzuek ematen digute aukera bizitzako egoera batetik bertzera pasatzeko, eta igarobide hori gozoago, eramanerrazago, kontzienteago egiteko. Bertze batzuek, berriz, balio dute familiak, herriak, komunitateak elkartzeko.\nEra berean gizarteko arauak erreproduzitu eta indartzen dituzte erritualek, ordea. Nabarmena da, erraterako, horietako anitzetan Elizak, genero sistemak, espainiar zein frantses kulturak, kapitalismoak edota heteroarauak duten presentzia. Eta, urrunegi joan gabe, hortxe ditugu gure herrietako bestak, santuz, mezaz eta dantza zein ospakizun sexu-baztertzailez hornituak. Baditugu apika bertze batzuk gureagoak, herritik sortuak edo iraunarazi eta gure balioetara eraldatuak: direla zenbait lekutako inauteriak, herri bazkariak edota askotariko ekitaldi politikoak.\nNago, ordea, batzuetan ez ote garen gelditzen hankamotz edo esku hutsik, ustekabean gertakizun bat jazo, eta hari kolektiboki nola aurre egin ez dakigunean. Uste baitut gehienetan argi dugula zer ez dugun nahi, baina ez dugula tarterik hartzen zer eta nolakoak nahi ditugun erabakitzeko.


Neuilly-le-Vendin - Wikipedia, entziklopedia askea.\nKantonamendu canton of Couptrain\n48°29′45″N 0°20′21″W / 48.4958°N 0.3392°W / 48.4958; -0.339248°29′45″N 0°20′21″W / 48.4958°N 0.3392°W / 48.4958; -0.3392\nCouptrain, Javron-les-Chapelles, Madré, La Pallu, Saint-Aignan-de-Couptrain, Saint-Calais-du-Désert, Saint-Ouen-le-Brisoult eta Saint-Patrice-du-Désert\n174 (%50.3) 172 (%49.7)\nNeuilly-le-Vendin Frantziako udalerria da, Mayenne departamenduan dagoena, Loirerria eskualdean. 2013an 372 biztanle zituen.\n2007an Neuilly-le-Vendin udalerrian erroldatutako biztanleak 372 ziren. Familiak 177 ziren, horien artean 58 pertsona bakarrekoak ziren (23 bakarrik bizi ziren gizonak eta 35 bakarrik bizi ziren emakumeak), 73 seme-alabarik gabeko familiak ziren, 42 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 278 etxebizitza zeuden, 176 familiaren etxebizitza nagusia ziren, 64 bigarren erresidentzia ziren eta 38 hutsik zeuden. 264 etxeak ziren eta 13 apartamentuak ziren. 176 etxebizitza nagusietatik 137 bere jabearen bizilekua ziren, 35 alokairuan okupaturik zeuden eta 4 doan lagata zeuden; 5 etxek gela bat zuten, 12 etxek bi zituzten, 40 etxek hiru zituzten, 46 etxek lau zituzten eta 74 etxek bost zituzten. 121 etxek euren parking plaza propioa zuten azpian. 88 etxetan ibilgailu bat zegoen eta 72 etxetan bat baino gehiago zituzten.\nNeuilly-le-Vendin udalerriko biztanleria-piramidea 2009an .\n2007an lan egiteko adina zuten pertsonak 221 ziren, horien artean 171 aktiboak ziren eta 50 inaktiboak ziren. 171 pertsona aktiboetatik 160 lanean zeuden (82 gizon eta 78 emakume) eta 13 langabezian zeuden (4 gizon eta 9 emakume). 50 pertsona inaktiboetatik 21 erretiraturik zeuden, 17 ikasten zeuden eta 12 "bestelako inaktibo" gisa sailkaturik zeuden.\n2009an Neuilly-le-Vendin udalerrian 185 unitate fiskal zeuden, 399 pertsonek osaturik. Pertsona bakoitzeko diru-sarrera fiskalaren mediana urteko 15.249 euro zen.\n2007an zeuden 20 komertzioetatik, 1 erauzte enpresa zen, 3 janari enpresak ziren, 4 eraikuntza enpresak ziren, 6 ibilgailuen saltze eta konpontze enpresak ziren, 2 garraio enpresak ziren, 1 ostalaritza eta jatetxe enpresa zen, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 8 zerbitzu publikoetatik, 1 posta bulegoa zen, 1 funeraria, 1 ibilgailuen konpontzeko eta nekazaritza tresnetako lantokia, 2 igeltseroak, 2 zurginak eta 1 ile apaindegia.\n2000. urtean Neuilly-le-Vendin udalerrian 35 nekazaritza-ustiategi zeuden, 1.170 hektarea erabiltzen.\nSaint-Ouen-le-Brisoult (1,6 km)\nLa Pallu (3,3 km)\nMéhoudin (3,5 km)\nMadré (3,5 km)\nCouptrain (3,7 km)\nAntoigny (3,7 km)\nBNF: 15263957m (data)


Banako berdinketa justua UDAren eta Bergararen arteko derbian - Debagoiena - Goiena.eus\nBanako berdinketa justua UDAren eta Bergararen arteko derbian\nJokin Bereziartua Lizarazu 2018-05-06 19:03\nBana berdindu dute gaur, domeka, UDAk eta Bergarak joko gutxi izan duen derbian. Aretxabaletarrak gehiago izan dira lehen zatian, eta bigarren zatia bergararrena izan da. Bi ateetan izan dira aukerak baina Ibarra futbol zelaian ikusitakoa aintzat hartuta, berdinketa justua izan da; beroak ere ez du batere lagundu.\nArratsalde ederra egiten zuen Aretxabaletako Ibarra futbol zelaian futbol partidu bat ikusteko, eta goraino ez dira bete baino jendea batu da harmailetan. Are gehiago derbi bat izanda, baina igarri da bi taldeek ez zutela ezer berezirik borrokatzeko sailkapenera begira. UDA Bergara baino hobeto hasi da eta hori bera hasieratik islatu da markagailuan, 15. minutuan heldu da-eta 1-0ekoa. Bergararrak noraezean ibili dira zenbait minututan eta UDAk aldea handitzeko aukerak izan ditu, eta epaileak balio gabe utzi duen gol bat ere sartu dute etxekoek. Hala heldu da derbia atsedenaldira.\nBigarren zatia, bergararrena\nBigarren zatian Bergara nagusitu egin da. Hobeto zelairatu dira Mikel Juaristiren mutilak eta, dezente kostatu bazaie ere, joan dira Asier Castellanoren atera gerturatzen. Gola bigarren zatiko 30. minutuan heldu da, hegaleko falta batetik; gehienek erdiraketa espero zutenean jokalari bergararrak jaurti eta ezustean harrapatu du atezain aretxabaletarra. Gero, azken minutuetan, bi ateetan izan dira aukerak; bereziki aipatzekoa da deskontuan bergararrek jokaldi berean izan dituzten aukera garbiak. Amaieran, baina, berdinketa justua (1-1).


Fundazioak - ARPA Abogados\nARPA Abogados Consultores-eko profesionalek esperientzia frogatua dute fundazio publiko zein pribatuei aholkularitza eskaintzen, estatu eta erkidego mailan, bai zerga araubide erkidean zein Nafarroako edo Euskadiko zerga araubideetan ere.\nPROIEKTUAREN DISEINUA ETA ABIAN JARTZEA\nBeharrezko horniduren azterketa.\nBabesle taldea zehaztea eta harekiko harremanak.\nFundazioen Erregistroan inskribatzea.\nEra berean, Fundazioaren jarduna bitartean, gure profesionalak hauetaz arduratuko dira:\nPatronatuari Aholkularitza eman\nFundazioaren eta hirugarrenen arteko kontratuak idatzi\nKONTABILITATE ETA ZERGA AHOLKULARITZA\nARPA Abogados Consultores-ek fundazioei kontabilitatearen eta zergen inguruko zerbitzuak ere eskaintzen dizkie, bereziki nabarmentzekoa izanik, irabazi asmorik gabeko entitateen zerga-erregimeneko kondizio guztiak betetzeko aholkularitza, hala nola, fundazioari egindako dohaintza eta ekarpenen zerga-aholkularitza, mezenasgoak dituen pizgarriak bereziki aipatuz.\nKONTSEILARI DELEGATUA ETA BAZKIDE SORTZAILEA


Bursitis - Bursitis tratatzeko antiinflamatorioen kontrako hanturazko drogak ez diren hip, ukondoa eta sorbalda joint tratamendua\nBursitis izeneko gaixotasuna duten artikulazioen hantura eta hantura sortzen da hasierako faseetan tratamendua egiten den etxean, medikuei tratamendu medikoak tratamendu medikoekin konbinatuz.\nZer da bursitis?\nBursitis gaixotasunaren definizioa azpimarratzekoa da "poltsa" soinuaren itzulpenean "bursa" termino latindarra arretaz jartzea. Bursitis artikulazioetako sinovial poltsetan gertatzen den hanturazko prozesua da. Konektorearen hezurretan ehunen muskuluak pilatzen dira. Poltsa kolektiboaren tamaina patologikoki tamaina handitzen da, hantura agertzen da eta 10 cm-ko neurria lor daiteke.\nGaixotasuna gertatzen da zona tolesgarrian kargatzen denean:\nBursitis da laneko gaixotasunei erreferentzia egiten diena; askotan, gaixotasunaren aurkako jarrera gertatzen da presio mekaniko egonkorra jasaten dutenetan (atleta, meatzaritza). Agerraldiaren arrazoia ez da nahikoa oinetako edo gehiegizko pisua, traumatismo bateratua, gatzaren metaketa erreumatismoan. Gaixo gehienak 40 urtetik beherakoak dira.\nNola tratatu bursitis?\nMingarria baldintza behin gerta liteke - bursitis akutua, ez du osasunerako kalte larriak eragiten. Errepikatutako trauma bursitis kronikoa sortuko du. Gaixotasunaren eraginak mugimendu zailak eragiten ditu, gaixotasunak eragindako joint mina duenarekin. Gorabehera egoeran, gorputzaren tenperatura altxatzen da. Bursitis tratatzeko moduak gaixotasun motaren araberakoak dira:\nHip joint bursitis - tratamendua\nSynovial poltsa (bursa) - shock-xurgatzaile mota bat, ehun joint eta bigunaren arteko marruskadura murrizten duena. Gaixotasun ortopedikoa du, eta horrek fluido bat bursa pilatzen du. Hip jointean, estresarengatik, hipotermia, traumatismo edo sortzetiko patologiaren ondorioz, gaixotasun hori jasateko arriskua dauka. Diagnostikoa mediku batek egin dezake. Tratamendu egokian, hasierako faseetan, bursitisaren tratamendu eraginkorra ahalbidetzen du ospitaleez kanpoko ingurunean:\nhantura kentzen duten botikak hartu;\nbelarretan oinarritutako konpresioak.\nBelauneko joint bursitis - tratamendua\nBelaunetan karga sistematikoak ehunak eta elkarrekin egindako kalteak areagotzea eragiten dute, bursa hanturazko formazioetan eragiten dutenak. Gaixotasuna belauneko joint (kezka, parket, scrapers, eta abar) karga etengabea eskatzen duen pertsonan gertatzen da. Goût, psoriasia eta artritis presentzia bursitis eragiten du. Gaixotasunaren sintomak:\nBelaunaren forma aldatu egin da;\nedema eta garbitasuna;\nSentitzen denean, hantura gunea mina eta beroa da;\nZaila da ibiltzea.\nNola sendatu etxeko belauneko bursitis - odol-fluxua murrizteko, belauna goratzeko eta hotzazko konprimituak (15-20 minutu). Razirat botiken pomada - diclofenac, voltaren, azkar-gel. Hartu mina arintzeko drogak - ibuprofenoa, ketoprofenoa, piroxicam. Belauneko bursitisaren tratamendua hasi aurretik, medikuari kontsulta egin behar diozu antibiotikoak preskribatzeko. Auto-tratamendua, hainbat egunetan emaitzak ez emanez, gaixotasuna areagotzen du eta gorputzaren tenperatura altua sortzen du.\nSorbalda joint bursitis - tratamendua\nBursa sorbalda hanturaren kausa iraunkorra da jarduera fisikoa, jaitsiera, trazatua, infekzioa (linfatik edo odoletik infektatutako infekzioa organo gaixotik). Ekintza monotoniko sistematikoak, epe luzean gertatzen direnak, gaixotasunaren eragileak bihurtu dira. Kirolak (tenis jokalari, gimnasta), atezainak, 60 urtetik gorako urteak daramatzaten jendea da. Bularreko sorbalda joint tratamendua:\nmina murrizteko, jarduera fisikoa baztertzeko, atxikitzailean benda ezartzeko;\npuffiness kentzeko, pomada igurtzi (ibuprofenovaja pomada, diklak-gel) konprimituak aplikatzeko;\nantibiotikoak hartzea, zorrozki medikuaren preskripzioaren arabera;\nerrehabilitazio tratamendua sendotzeko - masaje terapeutikoak eta hezkuntza fisikoa.\nNola ukondoa joint bursitis sendatzeko?\nUkondoaren kalteak edo lesioak bursitis eragiten dute. Diagnostikatu oso erraz: ukondoa dimentsio anomalduetara handitzen da, flexioaren hantura eta ergelkeriak ditu eta mina du. Ulnar joint baten bursitisaren tratamendua inkesta egin ondoren medikuak definitzen du. Gaixotasunak agerraldi bi ditu: infekzioa edo hantura. Traumatikoa (hanturazkoa) erraz kontserbadorea eta folk metodoak tratatu ahal izango da. Bursitis infekziosoak tratamenduak kirurgiaren bidez burutzen du - ulnar poltsa drainatzea, antibiotikoak prescribe.\nEskumuturraren bursitis - tratamendua\nEskumuturreko mina zorrotzek konprimesa kenduko du, drugstoreetatik prestatuta. Bursitis dimexidoarekin tratatu eta horri gehituko zaizkio: gaza aldatzea (hainbat aldiz tolestuta) eta egunean 2-3 aldiz aplikatu behar da ordu 1ean. Gaitzaren lehen egunetan exacerbation eta mina fasean konprimitu eraginkorra. Lozio nahasketa bat prestatu:\nDimethoxide 50 ml;\n50 ml ur;\n20 ml novocaine (% 2);\nhidrokortisona (1 ampoule).\nBursitis Achilles tendoi - tratamendua\nAlberten gaixotasuna edo Akilesen bursitis aurreko gertatzen da hanketan karga astunak edo oinez okerreko posizioa dela eta oinez ibiltzea. Muskulu-ehunaren lodiera da orkatila hezurrean Akilesen tendoiari atxikitzen zaionean; hezur-protrusioaren gainetik mucous poltsa inflamatzen da. Oinaren gaineko eremuaren area kolpeak, swells eta mingarriak bihurtzen dira, mugimenduaren funtzioen galera partziala eraginez. Gaixotasuna eragiten duten faktoreak:\nkarga ezohikoa - luzea, malda igotzen;\nokerreko hautatutako zapatak - orpoa, bizkarra;\ngaixotasun larriak - goût, artritisa;\ngaixotasun infekziosoen ondorengo konplikazioak;\nGaixotasun mota horri emakumeak sarritan eragiten die. Luzea oinez takoi handietan, eta, ondoren, etxeko oinez kokapen aldaketa zorrotza - zapatilak, gaixotasunaren kausa da. Bursitisaren tratamendua orpoa pean egitean bizkortzen da, soka bigunak presioa arintzeko eta hantura murrizteko. Oinetako bereziak konpontzen dituen oinetakoen posizioa konpontzen laguntzen du, mugimendu mingarri zorrotzak ez uzteko. Gaixotasunen aurkako prebentziorako metodoek ez dute emaitzarik ematen, sendagaiak agindutakoak izan daitezke: bursitis tratatzeko antiinflamatorio esteroide ez-estandarrak :\ntenoxicam eta beste batzuk.\nOrpako bursitis - tratamendua\nNola heel bursitis tratatzeko, forma kroniko bat erosi badu. Gaixotasunaren fasean eta arrazoietan oinarriturik, medikua terapeutikoa (analgesikoa, elektroforesi, igurtziz, lozioak) edo erradikal metodoa (kirurgiako esku-hartzea) bursitisaren tratamendua preskribatzen du. Inflamed joint, ez luke mugitu (gainerakoa), gaixoaren hanka altxatutako egoera batean mantendu behar da. Etxera oinez hasten zarenean, zauritutako hanka benda elastiko bat bota ezazu. Mina arintzen du, Kalanchoe hanturazko hostoari aplikatuz, zuku eraketa arte garbitu arte.\nBursitisaren tratamendua folk erremediekin\nBursitisaren tratamendua belar tradizionalaren errezeta baten arabera egiten da gaixotasunaren lehenengo seinaleetan. Teknika erabilgarriak eta sinpleak belarrak erabiliz, modu eraginkorrean laguntzeko. Medikuak agindutako antibiotikoak eman baditu, medikuntzako osagarria bainu eta krema izango da osagai naturalen arabera prestatua. Bainuak, berotegiak eta lozioak dituzten bainuek harrera egiten dute gaixotasuna sendatzeko eta ehunaren ehunaren prozesua sustatzeko.\nHaymaking Trash . Hauts birrindua, 1 kg-ko pisua bota 4 litro ur bituminosoak eta 30 minutuz egosi. Salda iragazi bat bainura gehituko da.\nBainu orratzak . Kono eta pinu orratz-ontzi bat ur irakineko aldapatsuekin isurtzen da eta 5-6 orduko aldapatsua da. iragazi eta gehitu bainura.\nAza hostoarekin eztiarekin . Aza zurizko hosto bat hoztu eta zukuaren itxura arte kneaded. Gezurrezko gune batean, zabaldutako eztia, aza jarri ezazu - film batekin estali eta oihalarekin biltzeko.\nBurdock arrunta da . Landare-errota lehorra 2 tbsp. l. pour 1 litro ur eta irakiten 30 minutu pare bat. Desizoztu eta kaltetutako eremura aplikatu 2 orduz, goian beroarekin estaliz.\nTea apioa . 1 tbsp. l. belar haziak, ur irakinetan aldapatsuak edalontzi bat beratzen dute eta 2 ordu behar izaten dituzte. Bi egunean banatutako 2 dosi lortzen den infusioa banatu, jan aurretik jan.\nBursitisaren tratamendua propolisarekin\nBursitis tratatzeko aholkulariak kontsumitzen dituzten tipulaz jantzitako tipulaz osatutako erlezainek hantura eta hantura kentzen dituzte.\nPropolis eta vodka diluitzeko 1:10 ratio batean, gutxienez 5 egun jarrai itzazu iluntzean.\nTincture batean moztu zapi batekin estutu 30 minutu inguru, 2-3 eguneko konpresak.\nProzeduraren iraupena 7-10 egunekoa da.\nBursitis aloe tratamendua\nAloe leihoan, beti eskura, bursitis sendatzeko landareen laguntzaz phyto-therapeutists ezagunak. Landarearen propietate sendagarriak ukendu sendagarriak eta ehunak hantura arintzeko konprimituak fabrikatzeko erabiltzen dira.\n3-4 aloe-hosto handiak ondo moztu eta bigarren egunean jarri hozkailuan.\nEbakietatik, zukua estutu eta gatza bota, bursitis eta roll jarri.\nKonprimatu egunean 3 aldiz aldatzeko.\nEski poleekin ibiltzea\nBeach Soccer - Jokoaren arauak\nNola aukeratu mahai teniseko hasiberrientzako erraketa?\nNola aukeratu mahai tenisa erraketa?\nEskia egiteko teknikak\nCupcakes - errezeta sinpleak\nGaldutako tratamendua kendu ondoren\nSenarra ez du arreta\nZapata marroiak - zer jantzi eta irudi dotorea sortzeko?\nEliza jaietan ezin da egin.\nNola oinetakoak luzatu?\nTximinia dekoratzailea eskuz eskuekin\nLuma batekin paperean asmatzea\nAllure aldizkariak Kim Kardashian masaje eta elkarrizketa bat gonbidatu zuen